Arena Breakout Buka Pre-Register Sebelum Perlancaran Penuh Julai Ini

Arena Breakout, permainan FPS oleh MoreFun Studios kini telah membuka pra-pendaftaran di Google Play dan App Store kepada mana-mana pemain di dunia. Arena Breakout akan dikeluarkan untuk pemain global pada bulan Julai ini.

Menurut MoreFun Studios, permainan ini akan dilancarkan di Android dan iOS dengan banyak pilihan bahasa, kawalan yang direka bentuk semula, persekitaran yang dipertingkatkan dan kandungan baru untuk pemain. Studio ini memantau feedback yang diberikan pemain semasa Beta Test.

Laman web rasmi Arena Breakout juga menawarkan program milestone reward. Setelah jumlah pre-register mencapai jumlah tertentu, kesemua pemain yang pre-register akan mendapat hadiah dalam permainan. Berikut adalah jumlah yang perlu dicapai beserta hadiah yang akan dapat:

500,000 Pre-Registrations – 926 Medkit, Simple Surgical Pack

1,000,000 Pre-Registrations – AMP-7 Assault Backpack, FA Multipurpose Chest Rig

2,000,000 Pre-Registrations – 6B4 Helmet, KN Assault Body Armor

5,000,000 Pre-Registrations – AP Tablet, AKM

10,00,000 Pre-Registrations – Class 4 Ammo Choice Bundle, AKM Full Bundle

Pemain juga boleh mendapatkan lebih banyak hadiah dalam permainan jika mereka berkongsi post di media sosial dan menjemput rakan untuk bermain. Pemain perlu menglink akaun mereka dengan alamat emel yang digunakan semasa pre-register untuk mendapatkan hadiah ini. Berikut adalah jumlah rakan yang perlu korang jemput dan hadiah yang akan diraih.

1 Rakan – Standard Military Surgical Kit, 100D Battlefield Medkit

3 Rakan – AK-74N, 5.45×39mm PP Ammunition ×120

5 Rakan – 6B13 Body Armor, AK-74N, 5.45×39mm PP Ammunition ×120

15 Rakan – AKM Full Bundle

Arena Breakout adalah permainan first person shooter yang dibuat MoreFun Studios. Permainan ini kini tersedia untuk pre-register di Google Play dan Apple App Store. Arena Blackout boleh dimainkan pada bulan Julai ini di peranti Android dan iOS.


Venom 3 Dijangka Tayang Pada Oktober 2024

Sumber dari Variety mendedahkan tarikh tayangan filem Venom 3 ini pada Oktober 2024. Tarikh ini sebenarnya dekat tarikh tayangan filem villain DC, Joker: Folie á Deux yang akan ditayangkan pada 4 Oktober 2024.

Sekuel Venom yang akan datang ini memperlihatkan Kelly Marcel bertanggungjawab menulis skrip dan mengarahkan filem ini. Tom Hardy juga akan kembali sebagai Eddie Brock yang kali terakhir muncul sebagai cameo dalam post-credit scene filem Spider-Man: No Way Home.

Beberapa nama baru juga disahkan bakal membintangi filem ini selain Tom Hardy iaitu Chiwetel Ejiofor dan bintang Ted Lasso, Juno Temple. Ejiofor sebelum ini pernah memegang watak besar dalam MCU iaitu sebagai Baron Mordo. Walau bagaimanapun, tidak pasti watak apakah yang Ejiofor akan pegang dalam Venom 3.

Sementara projek Marvel lain seperti Blade, Daredevil dan Wonder Man mengalami masalah produksi akibat mogok daripada penulis, proses pembangunan Venom 3 seakan tidak terkena kesan mogok terbabit. Temple memberitahu Variety filem berkenaan akan memulakan penggambaran tidak lama lagi.

Mengenai plot dan sinopsis, masih banyak tidak diketahui dengan peminat mengharapkan kemunculan karakter penjahat Spider-Man yang lain iaitu Vulture dan Morbius.


Gameplay Trailer Assassin's Creed Mirage Papar Lebih Banyak Parkour

Ubisoft Forward telah memperlihatkan beberapa judul baru Assassin's Creed seperti Codename Jade dan Nexus VR. Terbaru, Ubisoft telah menayangkan video gameplay selama lapan minit bagi permainan Assassin's Creed: Mirage yang akan keluar beberapa bulan lagi.

<oembed url="https://www.youtube.com/watch?v=mxpYHW-M_Ac" width="200" height="113" host="youtube"></oembed>

Pada acara berkenaan, Ubisoft mempamerkan story trailer terlebih dahulu. Trailer ini memperkenalkan karakter utama Basim dan simbolism ‘The Feather’ kepada kumpulan Hidden Ones. Assassin's Creed: Mirage ini mengisahkan kehidupan Basim pada masa lalu di Baghdad dan kemasukan ke kumpulan Hidden Ones.

Kemudian dalam video gameplay pula, kita dipaparkan aksi parkour Basim yang melompat dari satu bangunan ke bangunan sambil membunuh beberapa orang. Kita juga dapat melihat Basim menggunakan senjata seakan bom untuk mengambil alih perhatian pengawal.

Daripada gameplay yang ditayangkan, Mirage akan kembali menggunakan style permainan siri awal Assassin's Creed iaitu kurang elemen RPG dan lebih banyak aksi parkour, stealth dan pembunuhan. Persekitaran bandar Baghdad juga akan membenarkan pemain merasai aksi parkour yang mantap.

Assassin's Creed: Mirage akan dikeluarkan pada 12 Oktober 2023 di platform PC, PlayStation 4, PlayStation 5, Xbox One, Xbox Series X/S.


Disney Ubah Tarikh Tayangan Bagi Filem Star Wars, MCU Dan Avatar

Disney telah mengumumkan yang mereka akan mengubah tarikh tayangan bagi beberapa filem termasuk Star Wars, Marvel dan Avatar. Isu seperti mogok oleh penulis-penulis telah melambatkan produksi beberapa rancangan ini

Tiga projek Star Wars adalah antara plan reschedule Disney ini. Tarikh tayangan dengan filem Star Wars pertama yang akan dilanjutkan ke 22 Mei 2026 dari tahun 2025.  Pada tahun 2026 juga, Disney akan mengeluarkan satu lagi filem Star Wars iaitu pada 18 Disember 2026 dan filem ketiga dijangka tayang pada 17 Disember 2027

Penjadualan semula Disney ini juga turut melibatkan filem MCU untuk fasa 5 dan 6. Filem Captain America: Brave New World akan diubah dari 3 Mei 2024 kepada 26 Julai 2024 manakala Thunderbolt diubah kepada 20 Disember 2024. Filem Blade akan ditayangkan pada 14 Februari 2025 dan Fantastic Four bakal menemui panggung wayang pada 2 Mei 2025.

Peminat Marvel pastinya hampa selepas kedua-dua filem Avengers juga akan dilanjutkan tarikh. Avengers: Kang Dynasty akan dilanjutkan satu tahun dari 2 Mei 2025 kepada 1 Mei 2026. Avengers: Secret Wars yang sepatutnya ditayangkan pada 1 Mei 2026 akan diubah kepada 7 Mei 2027.

Di sebalik berita buruk ini, peminat Marvel mendapat sedikit berita gembira apabila tarikh tayangan bagi Deadpool 3 akan diawalkan kepada 3 Mei 2024. Filem ini sepatutnya ditayangkan pada 8 November 2024. Deadpool 3 akan menampilkan Ryan Reynolds dan Hugh Jackman yang kembali memegang watak Wolverine.

Francais arahan James Cameron iaitu Avatar juga terhimpit dengan masalah yang sama. Avatar 3 kini akan ditayangkan pada 19 Disember 2025, Avatar 4 akan ditayangkan pada 21 Disember 2029.


Ubisoft Paparkan Gameplay Star Wars Outlaws Selama 10 Minit

Massive Entertainment dan Ubisoft telah mendedahkan sebuah video gameplay untuk permainan Star Wars terbaru yang berjudul Star Wars Outlaws pada acara Ubisoft Forward semalam. Ubisoft baru saja mendedahkan permainan ini semasa Xbox Games Showcase minggu lepas.

<oembed url="https://www.youtube.com/watch?v=c7K2TA0bBpY" width="200" height="113" host="youtube"></oembed>

Video yang berdurasi 10 minit ini memaparkan karakter Kay Vess, menyelinap masuk ke sebuah kubu untuk mencuri suatu barang. Kay mula bertarung dengan Hired Guns menggunakan senjata blasters semasa ingin melarikan diri.

Permainan ini juga menampilkan sistem pemilihan dialog. Dalam suatu babak dalam trailer ini, Kay tersekat dalam situasi yang mana dia perlu merasuah atau tidak merasuah seorang Imperial. Membuat pilihan salah akan mengakibatkan masalah besar.

Pemain juga akan merasai pengalaman space combat. Selepas Kay membuat pilihan untuk tidak merasuah Imperial terbabit, Kay dimasukkan dalam senarai ‘wanted’ membuatkan dia dikejar oleh sekumpulan Imperial sehingga ke ruang angkasa.

Star Wars Outlaws adalah permainan action-adventure yang dibuat oleh Massive Entertainment dan dikeluarkan oleh Ubisoft. Permainan ini akan dikeluarkan pada tahun 2024 di platform PlayStation 5, Xbox Series X/S dan PC.


Trailer Assassin's Creed: Codename Jade Bawakan Keterujaan Kepada Mobile Gamers

Ubisoft telah memperlihatkan trailer pertama bagi permainan Assassin's Creed: Codename Jade semasa acara Ubisoft Forward semalam. Apa yang mengujakan tentang permainan ini adalah ianya akan dikeluarkan untuk peranti Android dan iOS.

<oembed url="https://www.youtube.com/watch?v=XnxDc8sCc0I" width="200" height="113" host="youtube"></oembed>

Assassin's Creed: Codename Jade disetkan pada zaman purba China iaitu semasa Dinasti Qin, diantara peristiwa Assassin's Creed Origins and Assassin's Odyssey.  Ianya mengisahkan Xia, anak angkat kepada Emperor Wei Yu, mengembara ke seluruh China termasuklah Great Wall dan kota empayar Xianyang.

Pemain di platform mudah alih kini dapat merasai pengalaman permainan Assassin's Creed yang mempunyai pelbagai elemen seperti parkour, hand combat dan serangan menggunakan senjata seperti busur pemanah. Pemain juga dapat mengubah penampilan karakter Xia seperti pakaian dan sebagainya.

Sebelum melancarkan permainan ini, Ubisoft sekarang membuka pendaftaran kepada mana-mana pemain untuk menguji beta test nanti. Mereka yang berminat boleh berbuat demikian di laman web rasmi Assassin's Creed: Codename Jade.

Level Infinite adalah syarikat yang akan menerbitkan permainan ini dan ianya adalah free-to-play. Tarikh perlancaran versi penuh permainan ini masih belum diketahui.


Ubisoft Tayang Trailer Pertama Avatar: Frontiers of Pandora

Ubisoft telah mendedahkan video trailer pertama bagi permainan Avatar: Frontiers of Pandora pada acara Ubisoft Forward semalam. Mereka juga mendedahkan tarikh perlancaran permainan ini iaitu pada 7 Disember 2023.

<oembed url="https://www.youtube.com/watch?v=Axmg1E4HrVE" width="200" height="113" host="youtube"></oembed>

Menurut Ubisoft, permainan adaptasi dari francais filem Avatar ini akan mengandungi mod single-player dan co-op. Dalam trailer yang dipaparkan, permainan ini seakan sama dengan permainan open world yang lain iaitu Far Cry. Pemain akan mengembara planet Pandora yang dipenuhi tumbuhan hutan.

Permainan first person shooter ini membawa pemain untuk mengawal seorang Na'vi yang dilatih oleh RDA untuk menentang puaknya sendiri. Selepas RDA meninggalkan Pandora, Na'vi yang tidak bernama ini mempelajari skil survival dengan puaknya dan menyebelahi mereka ketika RDA kembali ke planet ini.

Pemain boleh menggunakan pelbagai senjata yang merangkumi busur pemanah, machine gun, dan pelancar roket untuk melawan RDA. Pemain juga perlu memburu haiwan dan berkomunikasi dengan spirit, Eywa untuk mendapatkan kebolehan baru dan meningkatkan skil Na'vi mereka.

Avatar: Frontiers of Pandora dibangunkan Massive Entertainment dan dikeluarkan oleh Ubisoft. Permainan ini akan dikeluarkan pada 7 Disember 2023 di platform PlayStation 5, Xbox Series X/S, Amazon Luna dan PC.


ONE Esports Dinamakan Rakan Media Rasmi Oleh Krafton

ONE Esports telah mengumumkan kerjasama dengan syarikat permainan video dari Korea Selatan iaitu Krafton. ONE Esports akan menjadi rakan media rasmi bagi kesemua kejohanan dan acara PUBG Esports yang dihoskan oleh Krafton pada tahun ini.

Sebagai rakan media, ONE Esports akan menghasilkan kandungan video pendek dan bertulis berkaitan kejohanan seperti PUBG Global Series (PGS), PUBG Nations Cup 2023, PUBG Global Championship 2023, dan banyak lagi. Kandungan akan diterbitkan di kesemua media sosial rasmi dan laman web ONE Esports.

Selain melakukan liputan berita, ONE Esports juga mempunyai akses untuk menemubual pasukan professional dan pemain. Peminat akan mendapat kandungan eksklusif seperti cerita disebalik tabir pasukan.

“Kami teruja untuk bekerjasama dengan KRAFTON untuk membawa komuniti kami liputan berkualiti tinggi kejohanan PUBG Esports pada 2023,” kata Carlos Alimurung, Ketua Pegawai Eksekutif, ONE Esports.

ONE Esports adalah sebuah syarikat media e-sukan dan berpengkalan di Singapore. ONE Esports mempunyai laman web iaitu oneesports.gg yang menerbitkan segala berita e-sukan, temubual dengan atlet e-sukan, pasukan dan peminat.


16 Pasukan Bakal Berentap Rebut Piala Free Fire Clash Squad SEA

Garena telah mengumumkan yang mereka akan adakan kejohanan Piala Free Fire Clash Squad SEA  (FF CS Cup) pada bulan Julai tahun ini. Kejohanan ini akan menampilkan empat pasukan dari setiap wilayah yang terdiri daripada Indonesia, Thailand, Vietnam dan MCPS.

Bermula 7 Julai hingga 16 Julai, kesemua 16 pasukan akan berentap selama 6 hari perlawanan untuk merebut prize pool sebanyak $50,000 USD. Setakat ini, empat pasukan dari Vietnam telah disahkan bakal menyertai kejohanan ini. Pasukan tersebut adalah WAG, GOW, P Esports dan Team Flash.

Kejohanan ini akan dipecahkan kepada dua minggu. Minggu pertama menggunakan single elimination dan format best-of-three dari 7 Julai hingga 9 Julai manakala minggu kedua dari 14 hingga 16 Julai menggunakan double elimination dan format best-of-five.

Proses pendaftaran untuk pusingan kelayakan MCPS (Malaysia, Kemboja, Filipina dan Sri Lanka) telah pun tamat pada 9 Jun lalu. 4 pasukan yang melepasi peringkat kumpulan dan kalah mati pusingan kelayakan MCPS ini akan mewakili wilayah ini semasa FF CS Cup Julai nanti.

Piala Free Fire Clash Squad SEA boleh ditonton secara langsung di semua media sosial rasmi Free Fire.


Logitech G Perkenal Headset Gaming Terbaru - PRO X 2 LIGHTSPEED

Logitech G mengumumkan perlancaran headset gaming terbaru iaitu Logitech G PRO X 2 LIGHTSPEED. Headset ini direka khas untuk pemain professional e-sukan dan pemain kompetitif.

Headset ini mempunyai pelbagai spesifikasi yang menarik. Antaranya adalah headset ini menggunakan audio driver jenis Graphene yang membenarkan pemain mengesan bunyi objek dengan lebih jelas. Driver Graphene juga dikatakan cekap tenaga dengan penggunaan selama 50 jam selepas satu pengecasan.

Selain itu, headset ini menyokong sambungan Bluetooth dan sambungan berwayar 3.5mm. Jarak maksimum sambangan nirwayar adalah 30m.

PRO X 2 LIGHTSPEED juga menampilkan mikrofon 6mm cardiodid yang diperkuatkan filter Blue VO!CE. Filter ini membantu untuk mengurangkan bunyi latar belakang semasa pemain bercakap.

Logitech G PRO X 2 LIGHTSPEED telah tersedia di Lazada dan Shopee rasmi Logitech G dengan harga sebanyak RM1,099. Headset ini didatangkan dengan dua warna iaitu hitam dan putih.


Ura-Ura Divisi MLBB MAB Esports Akan Dibubarkan

Semalam ketua jurulatih MLBB dan juga Analyst untuk pasukan MLBB MAB Esports iaitu Rain dan Sunfrost ada memuatnaik ucapan selamat tinggal kepada MAB Esports di Instagram Story mereka.

Ketika ditanya mengenai apa yang telah terjadi, Rain ataupun nama sebenarnya Fikri Aiman ada menyatakan yang MAB Esports telah mengambil keputusan untuk tidak meneruskan lagi divisi MLBB mereka dan akan membubarkan divisi tersebut.

Rain dan Sunfrost telah bersama dengan MAB Esports sejak dari Januari tahun ini.

Kami juga sempat bertanya kepada pemilik MAB Esports iaitu Abg Lord dan dia menyatakan yang pihaknya akan mengeluarkan official statement tidak lama lagi.  Adakah MAB Esports tetap akan meneruskan rancangan mereka untuk masuk MPL MY S12 nanti? Sama-sama kita nantikan.


Forza Motorsport Akan Keluar Di PC Dan Xbox Series X/S Pada 10 Oktober Tahun Ini

Sejak pertama kali diumumkan pada tahun 2020, Forza Motorsport secara rasmi telah mempunyai tarikh perlancaran iaitu pada 10 Oktober 2023. Entri kelapan dalam siri Forza Motorsport ini adalah reboot yang menggunakan grafik yang lebih canggih dari judul sebelum ini.

<oembed url="https://www.youtube.com/watch?v=em4gv1Ietko" width="200" height="113" host="youtube"></oembed>

Semasa acara Xbox Games Showcase yang diadakan baru-baru ini, Microsoft juga mengeluarkan trailer terbaru yang memaparkan beberapa buah kereta seperti Cadillac V-Series.R dan Corvette E-Ray.

Permainan ini akan mempunyai single-player dan beberapa mod multiplayer. Menurut Microsoft, Forza Motorsport memfokuskan teknologi ray-tracing, fizik yang dipertingkatkan dan keadaan cuaca yang akan mempengaruhi permukaan litar.

Forza Motorsport yang baru ini akan mempunyai lebih 500 kereta dan pelbagai pilihan litar perlumbaan yang terkenal seperti Circuit de Spa-Francorchamps dan Laguna Seca Raceway. Litar Kyalami di Afrika Selatan akan membuat kemunculan pertama pada permainan Forza Motorsport ini.

Forza Motorsport ini dibangunkan oleh Turn 10 Studios dan diterbitkan Xbox Game Studios. Permainan perlumbaan simulasi ini akan dikeluarkan pada 10 Oktober 2023 di platform PC dan Xbox Series X/S.


Final Fantasy 7: Ever Crisis Buka Fasa Beta Untuk Android dan iOS

Square Enix telah mengumumkan bahawa permainan mudah alih terbaru, Final Fantasy 7: Ever Crisis akan menjalankan fasa beta test. Permainan ini telah tersedia untuk proses pre-register pada peranti Android dan iOS melalui laman web rasmi Final Fantasy 7: Ever Crisis mulai hari ini hingga 28 Jun ini.

<oembed url="https://www.youtube.com/watch?v=afTX-30KkaE" width="200" height="113" host="youtube"></oembed>

Walau bagaimanapun, beta test ini hanya dapat diakses untuk pengguna peranti Android versi 8.0 keatas dari dua negara iaitu Amerika Syarikat dan Kanada. Beta test ini akan bermula 6 Julai hingga 13 Julai.

Square Enix mengumumkan berita ini semasa Summer Game Fest yang diadakan minggu lepas. Mereka juga mengeluarkan trailer yang memfokuskan karakter Sephiroth, yang merupakan villain bagi Final Fantasy 7.

Apa yang menarik tentang permainan ini adalah ia akan mengumpulkan kesemua kisah francais Final Fantasy 7 termasuklah filem Final Fantasy 7: Advent Children, dan tiga permainan spinoff iaitu Before Crisis, Crisis Core dan Dirge of Cerberus.

Final Fantasy 7: Ever Crisis adalah permainan RPG yang dibuat oleh Applibot dan dikeluarkan Square Enix. Permainan free-to-play ini akan dikeluarkan di Android dan iOS pada satu tarikh yang belum diberitahu.


Trailer Final Fantasy 7 Rebirth Dedah Tarikh Perlancaran Awal 2024

Square Enix telah mendedahkan trailer pertama untuk permainan Final Fantasy 7 Rebirth semasa acara Summer Game Fest. Trailer ini juga mengesahkan yang permainan ini bakal tiba pada awal tahun depan.

<oembed url="https://www.youtube.com/watch?v=jBr_85S0BHo" width="200" height="113" host="youtube"></oembed>

Permainan ini adalah sekuel kepada Final Fantasy 7 Remake dalam trilogi reboot ini. Rebirth mengisahkan Cloud, Barret, Tifa, Aerith dan Red XIII yang lari daripada bandar Midgar untuk mencari Sephiroth yang disangkakan telah mati. Karakter Red XIII telah disahkan sebagai karakter yang dapat dimainkan nanti.

Jika korang membeli edisi fizikal sebaik sahaja permainan ini dilancarkan, korang akan mendapat 2 CD. Ini menunjukkan permainan ini berkemungkinan akan menggunakan ruang storan yang besar. Permainan ini akan menjadi permainan pertama PlayStation 5 yang menggunakan lebih dari satu CD.

Semasa pertama kali didedahkan pada tahun lepas, Square Enix mendedahkan permainan ini sepatutnya dikeluarkan pada tahun ini. Tetapi ianya akan ditolak kepada awal tahun depan. Sebahagian peminat sudah tidak sabar dengan kedatangan permainan ini sejak ending yang agak mengejutkan dalam Final Fantasy 7 Remake.

Final Fantasy 7 Rebirth adalah sebuah permainan RPG yang dibangunkan dan dikeluarkan Square Enix. Permainan ini dijangka akan dilancarkan pada awal 2024 di platform PlayStation 5.


Trailer Mortal Kombat 1 Papar Aksi Ganas, Turut Dedah Kameo Fighters

NetherRealm Studios telah mengeluarkan video gameplay trailer untuk permainan Mortal Kombat 1 ketika acara Summer Game Fest yang diadakan baru-baru ini. Terdapat banyak aksi gore dalam video berdurasi 4 minit itu yang turut memaparkan mekanik baru iaitu Kameo Fighters.

<oembed url="https://www.youtube.com/watch?v=C67hXqNZBxM" width="200" height="113" host="youtube"></oembed>

Co-creator Mortal Kombat 1, Ed Boon turut hadir pada acara berkenaan dan mendedahkan beberapa maklumat berkenaan Kameo Fighters. Sistem ini membenarkan pemain untuk meminta bantuan dengan menggunakan butang R1/RB. Akan ada karakter NPC yang akan membantu meningkatkan serangan dan kombo karakter utama yang kita pilih.

Boon juga mengesahkan permainan ini akan mempunyai timeline yang baru. Dalam timeline baru ini, Liu Kang yang kini merupakan Fire God mencari beberapa pahlawan untuk membantunya mengalahkan Shang Tsung.

Daripada trailer terbabit, beberapa karakter telah disahkan bakal tampil dalam permainan terbabit. Antaranya:

Johnny Cage

Kitana

Kung Lao

Liu Kang

Mileena

Raiden

Scorpion

Shang Tsung

Sub-Zero

Mortal Kombat 1 bakal dilancarkan pada 19 Oktober ini di platform PC, PlayStation 5, Xbox Series X/S, dan Nintendo Switch.


Permainan PS5, Spider-Man 2 Bakal Tiba 20 Oktober Tahun Ini

Imsomniac bakal melancarkan permainan eksklusif PlayStation 5, Spider-Man 2 pada 20 Oktober tahun ini. Pengumuman ini tiba semasa Summer Game Fest yang diadakan baru- baru ini. Apa yang mengejutkan lagi adalah bukan Eddie Brock yang akan menjadi alter-ego Venom.

Mengenai permainan ini, korang akan dapat menggunakan dua karakter Spider-Man iaitu Peter Parker dan Miles Morales tetapi pada masa yang berlainan. Pemain tidak dapat menggunakan serentak kerana tiada mod co-op ditampilkan dalam permainan ini. Kedua-dua Spider-Man ini juga akan diberikan cerita dan misi yang berbeza.

Antara penjahat yang disahkan Imsomniac adalah Venom, Kraven the Hunter dan The Lizard. Tentang Venom, Imsomniac mengesahkan bukan Eddie Brock akan menjadi pemakai Venom. Kali terakhir kita dapat melihat Venom adalah pada 2 tahun lalu dan karakter ini tidak membuat kemunculan pada PlayStation Showcase bulan lepas

Ramai peminat yang memberikan teori bahawa Harry Osborn akan menjadi alter-ego Venom. Hai ini kerana pada permainan sebelum ini, ayahnya, Norman Osborn dilihat mahu menggunakan symbiote yang mungkin boleh mengubati Harry yang sedang sakit.

Bersama dengan tarikh perlancaran, Imsomniac juga mendedahkan pre-order permainan ini akan bermula pada 16 Jun ini. Bagi mereka yang pre-order mana-mana edisi, mereka akan mendapat bonus seperti sut Arachknight bagi karakter Peter dan sut Shadow Spider untuk karakter Miles. Kedua-dua sut ini mempunyai tiga warna berbeza.


Mobile Legends Bakal Guna Interface Baru

Moonton selaku pembangun permainan Mobile Legends mendedahkan rancangan mereka untuk memperkenalkan interface baru yang lebih kemas dan kurang bersepah. Moonton kini sibuk dalam rekaan bentuk interface baru dan merombak sistem emblem yang dijangka tiba pada kemaskini akan datang.

Sebelum ini, Moonton telah memuatkan suatu fungsi maklum balas di Layla's Workshop yang membolehkan pemain memberi cadangan dan pendapat supaya Moonton dapat mempertingkatkan kualiti interface.

Menerusi laman Facebook rasmi Mobile Legends: Bang Bang, mereka juga menjelaskan tiga matlamat dalam rekaan interface yang bakal diperkenalkan nanti.

Matlamat pertama adalah mereka ingin membangunkan interface yang lebih ringkas dengan menyembunyikan ciri yang tidak penting. Kedua, mereka ingin memastikan setiap hero baru yang dilancarkan akan dipaparkan dengan jelas pada skrin utama. Akhir sekali, interface baru dapat berfungsi dengan lancar pada semua jenis peranti pintar.

Korang yang bermain permainan ini boleh memberikan maklum balas dan cadangan berkenaan interface di Layla's Workshop sekarang. Masih tiada tarikh rasmi tentang kemaskini interface baru ini.


Call of Duty Mobile Telah Membuat Kolaborasi Dengan Ghost in the Shell

Baru-baru ini, Call of Duty Mobile telah mengumumkan bahawa mereka telah berkolaborasi dengan Ghost in the Shell untuk musim terbaru mereka. Mereka mengeluarkan video pengumuman di channel YouTube rasmi mereka bersama dengan blog yang memperincikan kolaborasi musim baharu ini.

<oembed url="https://www.youtube.com/watch?v=5g8J7Ed4BHE" width="200" height="113" host="youtube"></oembed>

Trailer ini hanyalah pratonton pantas lakaran kecil dan seni untuk poster musim baru ini. Tetapi blog tersebut menyatakan bahawa musim baru ini akan bertemakan bandar siber yang futuristik. Musim ini akan menambah bandar sibernetik baharu yang boleh diakses melalui sfera teleportasi yang terletak di sekitar Nuketown.

Musim bahari ini juga akan menambah banyak perkara yang baharu seperti mekanik menghidupkan semula baharu, mekanik PVE, peningkatan perisian siber, cabaran bermusim baharu, halaman pengumpulan acara dan banyak lagi. Musim baru ini akan bermula pada 3 Ogos 2022.


Tarikh Keluaran WoW: Wrath of the Lich King Classic Sudah Didedahkan Secara Rasmi

Tidak lama selepas secara tidak sengaja membocorkan tarikh keluaran mereka sendiri, Blizzard dengan serta-merta mengeluarkan secara rasmi tarikh pelancaran untuk expansion ketiga World of Warcraft Classic iaitu Wrath of the Lich King.

Peminat dan pemain akhirnya akan dapat menentang salah satu penjahat paling legenda dalam keseluruhan sejarah permainan Arthas Menethil yang juga dikenali sebagai Lich King. Bagaimanapun seperti Burning Crusade Classic, pemain perlu menunggu fasa kemudian untuk menghadapi musuh besar untuk expansion ini.

Tarikh pelancaran untuk Wrath of the Lich King Classic tidak berubah kepada tarikh yang berbeza daripada kebocoran sebelum ini. Expansion ini akan dilancarkan pada 26 September 2022 dan pemain hanya perlu ada langganan untuk World of Warcraft untuk mendapat akses untuk WoW Classic.


Legend Terbaru Untuk Apex Legends Sudah Tiba

Baru-baru ini, Apex Legends telah mengeluarkan video cerita pendek baru yang memperkenalkan kita kepada legenda terbaru mereka. Video ini adalah dari siri video yang dipanggil Stories from the Outlands yang menceritakan latar belakang legenda sebelum keluarannya.

<oembed url="https://www.youtube.com/watch?v=fJyt1-NeFpY" width="200" height="113" host="youtube"></oembed>

Cerita pendek ini adalah tentang seorang pemungut sampah bernama Mara terserempak dengan sebuah kapal dan membongkar rahsia tentang ibunya. Dia kemudian diserang oleh robot yang menyangka dia adalah ibunya kerana mereka mempunyai darah sama. Mara melarikan diri selepas hampir mati bersama rakan haiwan barunya Echo.

Sungguh hebat Apex Legends memperkenalkan legenda terbaru mereka melalui kisah tragik tetapi indah ini. Peminat boleh mengharapkan untuk melihat legenda yang dipamerkan dan didedahkan tidak lama lagi.


One Piece Film Red Bakal Tiba di Pawagam Malaysia September Ini

Kepada peminat-peminat One Piece, ada berita baik untuk anda. One Piece Film Red bakal tiba di pawagam Malaysia tidak lama lagi. Perkara ini telah disahkan oleh pihak GSC sendiri dimana terdapat 2 tayangan yang akan disediakan. 2 tayangan tersebut terdiri daripada Fan Screening dan Normal Screening. Apa bezanya 2 tayangan ini?

<oembed url="https://www.youtube.com/watch?v=NbLOrNn8fvY" width="200" height="113" host="youtube"></oembed>

Untuk Fan Screening, ia akan ditayangkan lebih awal iaitu pada 3 dan 4 September yang bertempat di GSC Paradigm Mall PJ. Bagi Normal Screening pula, ia mula ditayangkan pada 22 September di seluruh GSC Malaysia. Bagi yang tidak mengetahui cara untuk mendapatkan tiket Fan Screening, anda perlu menunggu pengumuman daripada pihak GSC. Biasanya mereka akan buka jualan tiket untuk Fan Screening 3 minggu sebelum tayangan.

Bagi mereka yang belum tahu tentang One Piece Film Red, di sini kami cerita sedikit sinopsis filem ini. “Kisah ini berlatarkan "Island of Music" Elegia, di mana Uta, diva terhebat dunia mengadakan konsert langsung pertamanya dan mendedahkan dirinya kepada umum.  Topi Jerami, lanun, Marin dan peminat dari seluruh dunia berkumpul untuk menikmati suara Uta yang telah digambarkan sebagai "dunia lain". Walau bagaimanapun, peristiwa itu bermula dengan pendedahan yang mengejutkan bahawa Uta adalah anak perempuan Shanks.”

Jangan lupa untuk saksikan One Piece Film Red di pawagam September ini!


Shin Ultraman Tiba Di GSC Malaysia Oktober Ini

GSC Cinemas telah mengeluarkan poster berkenaan dengan tayangan Shin Ultraman yang bakal tiba di pawagam pada 6 Oktober ini. Kepada peminat Ultraman, inilah masanya untuk anda menonton kembali wira tokusatsu klasik di skrin pawagam. Untuk yang tidak tahu, tokusatsu merupakan perkataan Jepun yang membawa maksud “special effect”. Tokusatsu selalunya digunakan dalam filem live action seperti Godzilla, Kamen Rider, Giant Robo dan banyak lagi.

<oembed url="https://www.youtube.com/watch?v=eYr0Swpmx_E" width="200" height="113" host="youtube"></oembed>

Berbalik pada topik kita, Shin Ultraman pada asalnya ditayangkan di Jepun pada Mei 2022. Shin Ultraman diarahkan oleh Shinji Higuchi bersama dengan rakan kerja terbaiknya, Hideaki Anno. Kedua individu ini sememangnya mempunyai bakat yang besar. Mereka juga antara yang menghasilkan Shin Godzilla dan Neon Genesis Evangelion. Di bawah kami ceritakan tentang sinopsis filem ini sebelum anda pergi menontonnya:

“Makhluk gergasi yang tidak dikenali telah muncul satu demi satu dan kewujudan mereka berlaku setiap hari.  Kerajaan Jepun, yang telah mencapai hadnya kerana senjata konvensional tidak berguna sama sekali, mengumpulkan pakar untuk langkah-langkah menentang binatang dan menubuhkan Pejabat Tindakan Balasan Khas untuk Binatang itu. Seekor gergasi perak tiba-tiba muncul dari luar atmosfera sementara krisis binatang jahat semakin hampir.”

Nantikan Shin Ultraman pada 6 Oktober ini di pawagam Malaysia.


Rookies Yang Patut Diberikan Perhatian Di MPL MY S10

MPL MY S10 Qualifier baru sahaja selesai baru-baru ini yang mana 2 pasukan baru berjaya untuk masuk ke Regular Season. Dua pasukan tersebut adalah Team Haq dan Team Lemah (Team Lunatix).

Kedua-dua pasukan ini akan bersama 8 pasukan lain iaitu Todak, Team SMG, Suhaz Esports, RSG Malaysia, Red Esports, Orange Esports, Team Caracal dan juga Homebois. Selain dari 2 pasukan baru ini, Adeen yang merupakan shoutcaster untuk MPL MY S9 yang lepas telah berkongsi dengan kami beberapa rookies atau player baru yang harus diberikan perhatian pada MPL MY S10 kali ini.

1. Rival - Todak (Jungler)

Jungler muda dan baru untuk Todak ini sangat berbakat dalam penggunaan hero-hero Assassin khususnya kepada Ling beliau. Memegang title Kelantan No 1 Ling dan beberapa kali menunjukkan ketangkasan beliau menggunakan hero tersebut di dalam beberapa pertandingan sebelum masuk ke MPL.

Selain itu, mempunyai heropool yang agak besar untuk memudahkan lagi pasukan Todak untuk mencuba pelbagai strategy. Fighter dan Tank heroes juga boleh diguna pakai oleh Rival dengan sangat baik. Masih muda, otak bergeliga dengan idea dan jugak kepantasan beliau bertindak didalam sesebuah perlawanan.

2. Nuar - Team SMG (Roamer)

Di peringkat Tier 2 nama Nuar sering disebut sebagai pemain roamer yang sangat versatile. Beliau boleh menggunakan pelbagai jenis roamer untuk membantu pasukannya mendapatkan kemenangan. Setup roamer, healer roamer, aggressive roamer semuanya digenggaman Nuar.

Walaupun masih muda, tetapi command beliau jugak sangat baik dan saya yakin dibawah didikan Coach James & Zaimsempoi, Nuar akan menjadi seorang pemain yang lebih arif dan kritikal dalam shotcalling beliau. Kebolehan Nuar yang terbesar adalah untuk melakukan sebuah setup teamfight yang baik untuk pasukannya dan ini akan memudahkan lagi ahli pasukannya untuk follow up. Tetapi cabaran terbesar beliau adalah mentornya iaitu Zaimsempoi untuk mendapatkan tempatnya sebagai roamer SMG.

3. Eyymal - Team Lunatix (Jungler)

Bukan setakat pemain baru malah pasukan terbaru di MPLMY S10 dan sudah pasti ramai yang tertanya apa yang boleh ditunjukkan oleh Team Lunatix ini? Jadi Eyymal lah jawapan dia, seorang jungler yang sangat pintar dalam corak permainanya dimana beliau mempunyai Mikro yang sangat baik.

Dimana setiap hero yang diguna pakai oleh Eyymal akan dimaksimakan tahap kebolehan hero tersebut sama ada untuk split push, membunuh hero musuh ataupun lakukan gerakan rusuh dalam Mobile Legends. Selain itu, timing dan juga rotation Eymmal jugak kemas dia tahu bila waktunya untuk rotate membantu rakan2 ataupun bila waktunya untuk beliau lakukan split push. Untuk seorang player baru dan muda ini merupakan salah satu perkara yang sangat sukar untuk diajar tetapi Eyymal telahpun memiliki kualiti ini. Saya yakin Coach Aiman (ataupun Coach Rain) akan cungkil lagi bakat yang adanya pada Eyymal menjadikan beliau seorang Jungler yang berkaliber.

4. Meanzal - Caracal (Roamer)

Meanzal merupakan seorang roamer yang sangat berbakat apabila beliau bermain di Tier 2. Decision making beliau yang membuatkan beliau sangat merbahaya kepada pihak lawan, apabila Meanzal setup jarang sekali setup tersebut gagal untuk membuahkan hasil buat pasukannya.

Lebih berbisa apabila memakai hero-hero setup seperti (Akai, Atlas, Khufra) kerana beliau boleh munculkan moment-moment penting untuk pasukannya. Makro Meanzal jugak boleh dikatakan dalam tahap yang bagus kerana sentiasa peka apa yang sedang berlaku dan membuat keputusan yang bernas untuk memanfaatkan pasukannya sendiri. Tetapi cabaran untuk Meanzal sekarang adalah untuk menyesuaikan diri dengan pasukan baru beliau namun dengan adanya Padel di Caracal saya pasti Meanzal di dalam tangan yang baik untuk mendidik dan memupuk beliau menjadi roamer yang terbaik.


Paper Rex Naib Johan Di VCT Masters Copenhagen

Buat kali pertama dalam sejarah esports di Asia Tenggara, pasukan Paper Rex telah membuktikan kemampuan mereka dalam melangkah sejauh ke kejohanan peringkat Masters. Malah, mereka juga telah membawa pulang pingat naib johan daripada VCT Masters di Copenhagen, Denmark baru-baru ini.

Pasukan daripada Singapura ini telah mendapat banyak sokongan daripada peminat Asia Tenggara terutama sekali selepas comeback mereka di lower bracket. Perjalanan cemerlang ini telah membuakkan ekspektasi dan harapan yang tinggi atas kemenangan mereka apabila melangkah ke Grand Finale.

Secara duka citanya, mereka tewas di tangan pasukan FPX Esports selepas perlawanan yang sengit dengan skor 3-2. Namun, tahniah buat pasukan Paper Rex atas usaha dan semangat mereka dalam mewakili Asia Tenggara dan Asia Pasifik di kejohanan VST Masters.

Pemain-pemain mereka yang terdiri daripada Mindfreak, f0rsaken, Benkai, Jinggg dan D4V4I yang juga merupakan wakil daripada Malaysia telah beraksi sehabis baik.


The Academy Juara Kejohanan MSPC

MSPC atau Kejohanan Semi Pro Malaysia telah melangsungkan musim pertamanya pada tahun 2022. Tamatnya perlawanan Grand Finale baru-baru ini antara The Academy dan THQ Academy juga telah menamatkan musim kejohanan ini.

Pasukan yang dinobatkan sebagai pemenang pertama mereka adalah pasukan The Academy apabila mereka telah mengalahkan pasukan THQ Academy dengan skor hebat iaitu 3-0. Mereka juga telah mencipta rekod apabila mereka memenangi setiap perlawanan di peringkat Playoff tanpa sebarang kekalahan.

The Academy telah membawa sebahagian besar daripada prize pool yang berjumlah RM 10,000 manakala kekalahan THQ Academy telah menempatkan mereka di naib johan manakala tempat ketiga dipegang oleh pasukan Lunatix Origins.

Pusingan Grand Finale ini telah berlangsung di Sungai Weng Plaza secara fizikal dan mempunyai siaran langsungnya di Youtube dan Facebook kepada yang berminat untuk ingin menonton semula perlawanan mereka.


EVOS Legends Menjemput EXP Laner Daripada Filipina

Pasukan EVOS Legends berniat untuk mengumumkan barisan pemain mereka dengan tarikh MPL ID yang semakin hampir. Namun, content creator dan streamer Donkey telah mendedahkan roasternya terlebih dahulu secara tidak rasmi di siaran langsung beliau baru-baru ini.

Beliau yang juga merupakan bekas pemain EVOS Legends secara langsung telah mendedahkan EXP Laner yang dijemput daripada Filipina. Sebelum ini, ketua jurulatih EVOS Legends iaitu Zeys telah membuka pencarian pemain Filipina untuk mengisi posisi EXP Lane dan Roamer di halaman Facebook.

Pemain EXP Lane baru daripada Filipina adalah tidak lain tidak bukan Dlar atau Gerald Trichera daripada pasukan ONIC PH. Beliau merupakan pemain berbakat dan antara terlama namun telah berpisah daripadanya bermula awal bulan Julai lalu.

Donkey yang juga merupakan bekas pemain EVOS Legends mengatakan Dlar akan didampingi barisan pemain seperti Bajan, Pendragon, Tazz, Ferxiic, and Cr1te buat MPL ID Musim Kesepuluh nanti.

Nampaknya, Musim Kesepuluh MPL Indonesia akan lebih menarik dengan kehadiran kuasa Filipina ini. Saksikan permulaan kejohanan ini secara langsung bermula 12 Ogos 2022 nanti.


RED Esports Memperkenalkan Roster MPL MY S10

RED Esports telah membuktikan kekuatannya mereka sebagai pasukan yang berkebolehan pada MPL musim lalu namun perjalanan mereka disekat oleh pasukan Orange Esports. Mereka telah ditewaskan oleh pasukan wakil MSC 2022 itu ketika berhadapan dengan mereka di playoff lower bracket.

Oleh itu, mereka bertekad untuk kembali semula dengan barisan pemain yang bersedia untuk beraksi. Antara pemain mereka ialah Mrul dan Molqt sebagai Roamer serta Mom dan Rennnqt sebagai Exp Lane. Mereka juga akan didampingi Ash sebagai Midlane, Mal si Gold Lane dan Zaed yang akan bermain sebagai Jungler.

Mereka akan diurus oleh pengurus Dragon serta akan dibimbing oleh jurulatih SoraPaying. Poster pengenalan pemain mereka ini telah dimuat naik di laman Instagram mereka dengan pendedahan barisan pemain yang dikeluarkan satu persatu.


Panda Gold Laner Baru Team HAQ

Laman Instagram Team HAQ Esports telah mengeluarkan poster rasmi yang menyambut kedatangan Panda atau Poh Chun Wai sebagai posisi Gold Laner baru mereka. Buat pengetahuan pembaca, Panda merupakan pemain yang terkenal dengan sumbangannya untuk pasukan seperti Geek Fam dan Team SMG.

Kini, kedatangan beliau telah melengkapkan roster Team HAQ buat MPL MY Musim Kesepuluh yang akan berlangsung pada bulan Ogos nanti. Beliau akan menyertai barisan pemain regular seperti Minn, Mann, Gary, Lolla dan Waf serta dibimbing oleh Coach Pabz.

Walaupun MPL MY Musim Kesepuluh merupakan debut pertamanya bersama Team HAQ namun beliau telah membantu pasukan ini sejak pusingan kelayakan. Nampaknya, posisinya sebagai Gold Laner telah melayakkan Team HAQ ke musim Regular dengan rekod kemenangan yang bersih.

Mari nantikan prestasi Team HAQ di musim regular nanti dengan penambahan rasmi Panda di roaster mereka.


Kostum Watak Asal Street Fighter 6 Akan Kembali

Baru-baru ini, Street Fighter telah menunjukkan beberapa berita baru melalui akaun rasmi Twitter meraka. Tweet ini mengenai Street Fighter 6 dan ia adalah tentang gaya rupa wataknya dalam permainan baru ini.

Dalam Tweet ini, mereka menunjukkan kostum asal untuk watak Ryu, Chun-Li dan juga Guile. Seperti yang anda perlu tahu, banyak gaya rupa watak dalam Street Fighter 6 telah berubah secara drastik disebabkan oleh kelompatan masa sejak permainan terakhir.

Tidak banyak kontroversi mengenai perubahan ini. Tetapi mungkin developer menghormati peminat dan gaya rupa watak lama jadi mereka menambahkannya sebagai skin dalam permainan Street Fighter 6 untuk menggembirakan semua orang.


Roller Champions Mungkin Akan Ditamatkan Tidak Lama Lagi

Roller Champions ialah permainan yang dibangunkan dna diterbitkan oleh Ubisoft. Ia adalah permainan sukan multiplayer yang kelihatan seperti gabungan bola keranjang, dodgeball dan roller skating.

Permainan ini baru saja dikeluarkan beberapa bulan yang lalu pada 25 Mei dan ia nampaknya ia sudah dalam perjalanan untuk dibatalkan. Semasa perbualan dalam sebuah podcast bernama The Xbox Era, wartawan Jeff Grub menyampaikan mesej daripada sumber yang tidak dinyatakan yang mengatakan “Roller Champions akan dibatalkan selepas musim ketiganya”.

Ini tidak sangat mengejutkan kerana Ubisoft baru sahaja mengalami suku yang teruk. Mereka juga telah membatalkan empat projek permainan iaitu Splinter Cell VR, Ghost Recon Frontline dan juga dua permainan yang tidak ada tajuknya lagi.


Gameplay Dan Sejarah Wira Spider-Man Di Dalam Marvel’s Midnight Suns

Memandangkan tarikh keluaran untuk Marvel’s Midnight Suns semakin hampir, kami mula melihat lebih banyak video gameplay dan sejarah buku komik daripada developer mereka. Wira pertama yang mereka menunjukkan ialah Spider-Man, mungkin kerana dia adalah satu watak buku komik paling popular.

<oembed url="https://www.youtube.com/watch?v=hpBL5LD181s" width="200" height="113" host="youtube"></oembed>

Kemarin, mereka telah mengeluarkan showcase gameplay wira Spider-Man dan mereka sangat teliti dalam menerangkan gaya perlawanan dan ability nya. Kemuncak video ini adalah ketika mereka menunjukkan ability Infernal Spider. Ia adalah ability yang sangat kuat yang juga menunjukkan sinematik Spider-Man melompat ke udara dan bertukar menjadi bentuk sebenarnya, Infernal Spider.

Dan semalam, mereka juga telah mengeluarkan video Hero History untuk Spider-Man. Dalam video ini, mereka berceritakan tentang latar belakang saintifik dan mistik Spider-Man. Mereka telah menceritakan semua lelaran berbeza webslinger ini. Anda akan dapat bermain sebagai Spider-Man dalam keluaran Marvel’s Midnight Suns di PlayStation, Xbox dan PC pada 7 Oktober 2022.


MultiVersus Telah Memperkenalkan Tiga Watak Baru

Permainan pertarungan gaya Super Smash Bros, Multiversus hampir tiba. Baru-baru ini, Multiversus telah membuat beberapa pengumuman di akaun rasmi Twitter mereka.

Multiversus telah memperkenalkan beberapa watak baru untuk permainan mereka. Terdapat tiga watak baru yang akan dibawa untuk permainan ini iaitu LeBron James, Rick dan Morty. LeBron James akan segera tersedia untuk dimainkan apabila beta terbuka dikeluarkan. Tetapi Rick dan Morty akan diadakan pada season 1 nanti.


Papers, Please Bakal Datang Ke iOS Dan Android

Papers, Please ialah permainan video simulasi puzzle yang dicipta oleh developer permainan indie, Lucas Pope. Permainan ini asalnya dikeluarkan pada tahun 2013 untuk Windows dan juga MacOS.

Selepas beberapa tahun, beliau telah membuat sebuah port permainan ini untuk PSVita dan mengeluarkannya pada 12 Disember 2017. Hampir setahun kemudian, dia dan beberapa orang lain membuat filem pendek berdasarkan permainan popularnya Papers, Please.

Baru-baru ini, Lucas Pope telah mengumumkan melalui akaun twitter rasminya bahawa Papers, Please akan dikeluarkan untuk iOS dan juga Android. Peminat boleh membeli dan bermain permainan ini pada 5 Ogos 2022.


Neopets Digodam - 69 Juta Akaun Dijual

Nampaknya, keselamatan siber sekuriti buat permainan browser adalah amat merisaukan. Selepas keluaran berita Roblox digodam, Neopets pula menjadi mangsa hacker seterusnya.

<oembed url="https://twitter.com/Neopets/status/1549948273250766848" host="twitter">

Neopets recently became aware that customer data may have been stolen. We immediately launched an investigation assisted by a leading forensics firm. We are also engaging law enforcement and enhancing the protections for our systems and our user data. (1/3)
— neopets (@Neopets) July 21, 2022
</oembed>

Buat yang tidak tahu, Neopets merupakan permainan browser popular yang dikeluarkan sejak lambat 90-an. Permainan ini melibatkan dunia fantasi yang disasar untuk kanak-kanak dengan melibatkan avatar iaitu haiwan perliharaan digital.

Baru-baru ini, hacker yang didakwa terlibat telah menawar jualan informasi daripada 69 juta akaun ini sebanyak empat bitcoin ($94,500) atau RM 420,714.00. Informasi daripada ID, password, alamat IP, jantina, tarikh lahir dan pelbagai lagi adalah terlibat.

Akaun Twitter rasmi Neopets telah menasihatkan pemain untuk menukar password atau kata laluan mereka di akaun Neopets serta mana-mana akaun luar yang menggunakan password yang sama atas sebab keselamatan.


Tiada Pasukan Russia Dalam FIFA 23

Syarikat EA telah memperkenalkan teaser trailer buat permainan FIFA terakhir yang akan dikeluarkan mereka iaitu FIFA 23.

Dalam trailer tersebut mereka memperkenalkan penambahan pasukan bola wanita pertama dalam sejarah permainan FIFA. Selain itu, mereka akan menambah Qatar World Cup dan Women’s World Cup Australia dan New Zealand sebagai kemas kini selepas keluaran pertamanya.

<oembed url="https://www.youtube.com/watch?v=o3V-GvvzjE4" width="200" height="113" host="youtube"></oembed>

EA juga bertegas untuk mengeluarkan pasukan National Russia dan Russian Club daripada senarai pasukan mereka atas polisi EA yang dibuat Mac 2022 lalu. Mereka juga telah mengeluarkan pasukan Russia daripada FIFA 22 kerana berita ugutan pencerobohan Russia terhadap Ukraine tahun ini.

Malah, bukan EA sahaja yang menarik kerjasama bersama Russia. Syarikat seperti Microsoft, CD Projekt, Epic Games dan banyak lagi menamatkan apa-apa kolaborasi bersama negara tersebut.

Menurut laman web EA, tarikh keluaran FIFA 23 dijangkakan untuk keluar pada 30 September 2022 untuk konsol dan PC.


T1 Faker Saman Peminat Toxic

Lee Sang-hyeok atau lebih dikenali sebagai Faker merupakan permainan esports profesional daripada pasukan T1. Beliau dan pasukan beliau mempunya populariti dan reputasi yang hebat di dalam dunia esports League of Legends.

Komen negatif daripada netizens di Korea Selatan merupakan fenomena yang tidak asing buat mana-mana selebriti di sana. Dalam dunia esports juga tidak mempunyai pengecualian apabila pasukan T1 mendapat ugutan yang banyak pada tahun 2020.

Baru-baru ini, Faker telah membuat keputusan untuk mengeluarkan tuntutan mahkamah dengan menyaman mana-mana komen negatif dan ugutan kepada beliau. Tuntutan mahkamah ini dinasihatkan oleh pasukan undang-undang T1.

Hal ini tercetus selepas pasukan T1 menarik bintang mid laner iaitu Lee Ju-hyeon atau Clozer daripada bermain di lineup utama. Walaupun terdapat cubaan daripada pasukan ini untuk menenangkan keadaan, nampaknya ugutan terhadap mereka menjadi semakin teruk.

Oleh itu, secara rasminya pada 19 Julai 2022 pasukan T1 telah mengeluarkan tuntutan mahkamah yang akan menyaman mana-mana komen negatif tidak wajar kepada Faker dibawah Akta Mahkamah Jenayah Artikel 311 Korea Selatan.


Pokemon Unite Sambut Ulang Tahun Pertama

Pokemon Unite merupakan permainan MOBA pertama francais Pokemon dan pada 21 Julai 2022 yang lepas telah menyambut ulang tahun pertama mereka. Baru-baru ini, TiMi Studio dan syarikat Pokemon telah mengeluarkan pelan mereka buat sambutan ini.

Terdapat kemas kini baru, aktiviti yang pelbagai dalam permainan malah keluaran Pokemon baru yang akan diperkenalkan pada masa akan datang. Pokemon Unite ingin memberikan pemainnya ganjaran bonus dan hadiah pada hari istimewa ini.

Salah satu ganjarannya ialah pemberian lesen Pokemon Unite dan Holowear dengan sekadar log in dalam permainan ini dalam masa 5 hari bermula 21 Julai. Malah, setiap hari mempunyai pokemon yang berbeza dan style yang tertentu mengikut jadual berikut:

Hari 1: Pikachu + Fashionable Style: Pikachu

Hari 2: Lucario + Concert Style: Lucario

Hari 3: Blastoise + Firefighter Style: Blastoise

Hari 4: Snorlax + Bedtime Style: Snorlax

Hari 5: Sylveon + Checkered Style: Sylveon

Tambahan pula, pemain berpeluang untuk mendapat 6 lesen New Unite baru dimana 3 akan ditambah dalam masa terdekat dan 3 lagi pada bulan September 2022. Terdapat juga Anniversary Cake Challenge, Boss Rush dan Pokemon Boost.

Jikalau itu tidak menarik perhatian anda, aktiviti seperti Icy Glaceon Challenge, Battle Pass Musim Kesembilan: Band Style Pikachu dan  Perlawanan Rank Musim Kelima juga boleh diturut serta dengan menjemput kawan-kawan anda.


#ESPORT Fnatic Anjurkan Kejohanan CoD: Warzone Untuk Streamer!

Sebuah organisasi esports British iaitu Fnatic telah menganjurkan kejohanan Call of Duty: Warzone buat para streamer. Kejohanan Eropah ini diberi nama sebagai Moonryde Invitational yang diambil daripada nama streamer terkenal Fnatic iaitu Dario ‘Moonryde’ Ferracci. Moonryde akan mengetuai kejohanan ini dan beliau juga akan turut bertanding nanti.

Dengan kerjasama Jack Link’s, iaitu syarikat makanan ringan ‘Beef Jerky’ US, Moonryde Invitational menawarkan hadiah terkumpul sebanyak £30,000 (RM173K). Sebanyak 36 pasukan yang akan bertanding pada 22 Julai ini nanti. Setiap pasukan perlu mempunyai 4 orang ahli dan akan bertanding dalam 4 pusingan perlawanan. Barisan streamer untuk setiap pasukan akan diberitahu kemudian.

Soraya Sobh, Ketua Fnatic berkata, “Kami rasa sangat gembira kerana mempunyai streamer terkenal Eropah yang ingin menyertai kejohanan ini dan kami juga berbangga dengan Jack Link’s kerana sudi memberikan sokongan.” Tambah beliau, “Warzone telah membuktikan yang mereka merupakan antara permainan yang paling kompetitif sekarang, jadi kami rasa tidak sabar untuk melihat siapakah yang bakal mengungguli kejohanan ini.” Peminat boleh menonton kejohanan ini di Twitch TV Fnatic.

SUMBER: esportsinsider.com


#ESPORTS Ninja in Pyjamas Adakan Kerjasama dengan Razer!

Baru-baru ini, sebuah organisasi esports Sweden iaitu Ninja in Pyjamas didapati akan mengadakan kerjasama dengan pengeluar alatan gaming terkenal iaitu Razer. Perkara ini diberitahu oleh mereka sendiri melalui sebuah video yang dimuat naik di media sosial mereka. Dalam video tersebut, terdapat dua gabungan logo antara Razer dan juga Ninja in Pyjamas.

Berdasarkan berita daripada Esports Insider, kerjasama antara Razer dan Ninja in Pyjamas adalah untuk membekalkan peralatan gaming kepada para pemain Ninja in Pyjamas. Antaranya ialah seperti mikrofon, headset, dan keyboard. Walau bagaimana, Razer dan Ninja in Pyjamas minta untuk terus mengikuti mereka bagi mengetahui tentang kerjasama yang diadakan ini.

Yann Salsedo, Ketua Esport, EMEA, di Razer berkata, “Razer adalah salah satu penaja esports terdahulu bahkan ketika itu kompetitif game belum dipanggil sebagai esports lagi. Begitu juga dengan Ninja in Pyjamas merupakan salah sebuah organisasi esports terkenal serta mempunyai pelbagai sejarah kejayaan.” Tambah beliau, “Dengan bersama, kita dapat meningkatkan esports ke tahap yang baru dengan membawa lebih banyak kandungan dan juga produk kepada peminat.”

SUMBER: esportsinsider.com


#CS:GO Weplay Lancarkan WePlay Academy League Season 1!

Pada 7 Jun 2021, Weplay telah mengumumkan tentang pelancaran WePlay Academy League (WAL) Season 1 dalam acara CS:GO. Kejohanan ini diadakan khas untuk pasukan muda yang ingin menceburi industri esports. Setiap pasukan perlu mempunyai sekurang-kurangnya 4 ahli pasukan yang berumur dari 16-20 tahun.

WAL season 1 ini menawarkan hadiah terkumpul sebanyak $100,000. Antara pasukan muda yang akan menyertai WAL adalah Astralis Talent, Fnatic Rising, FURIA Academy, mouz NXT, NAVI Junior, BIG. OMEN Academy, Young Ninjas, dan VP.Prodigy.

Kejohanan ini mengandungi 2 peringkat dimana peringkat kumpulan akan berlangsung pada 8 Ogos secara dalam talian dan playoff akan berlangsung pada 27-29 Ogos di WePlay Esports Arena Kyiv, Ukraine secara luar talian.

“Weplay menyedari tentang keperluan untuk mengembangkan generasi pemain seterusnya. Melalui WAL, anak-anak muda dapat mencipta nama mereka sendiri serta mendapatkan pengalaman bertanding dalam sebuah kejohanan yang berprofil tinggi,” kata Weplay Esports. Untuk dapatkan info lanjut, anda boleh pergi ke weplay.tv.

SUMBER: weplay.tv


#DOTA2 Valve Akhirnya Temui Lokasi The International 10 (T110)

Seperti yang dimaklumkan sebelum ini, kejohanan dunia Dota 2 iaitu The International 10 telah mengalami masalah dimana Sweden tidak membenarkan kejohanan ini diadakan di Stockholm, Sweden. Ini kerana acara Dota 2 tidak diiktiraf sebagai sukan elit oleh kerajaan Sweden. Sebabkan isu tersebut, Valve telah membuat keputusan untuk mengadakan TI10 di mana-mana negara Europe.

Pada 8 Julai, Valve telah memuat naik satu kenyataan dimana mereka telah menemukan lokasi TI10. Dalam kenyataan tersebut, Valve memberitahu yang lokasi terbaru TI10 akan diadakan di Bucharest, Romania. Kejohanan Dota 2 ini akan berlangsung di sebuah stadium terbesar Romania iaitu Arena Nationala. Valve juga memberitahu tentang tarikh terbaru kejohanan ini diadakan iaitu peringkat kumpulan akan berlangsung pada 7-10 Oktober, playoff pada 12 Oktober dan final akan berlangsung pada 17 Oktober.

“Kami bersyukur dapat menjalinkan kerjasama dengan Romania dan juga bandar Bucharest. Kami juga berharap agar dapat berkumpul dengan komuniti global Dota 2 sama ada secara fizikal mahupun virtual bagi meraikan pemain elit dan juga penyokong setia di TI10 nanti,” kata Valve. “Siapkan diri anda. Pertempuran akhirnya bermula.”

SUMBER: www.dota2.com


#ESPORT T1 Esports Tubuhkan Pasukan Wild Rift!

T1 Esports sememangnya terkenal dalam permainan League of Legends. Pasukan daripada Korea Selatan ini juga mempunyai seorang pemain berharga iaitu Faker. Faker merupakan pemain League of Legends terkenal dunia dan beliau pernah memegang rekod juara dunia sebanyak 3 kali.

Kejayaan T1 dalam permainan League of Legends bukanlah satu titik penamat. Baru-baru ini, T1 memberitahu yang mereka akan menubuhkan sebuah pasukan untuk permainan MOBA iaitu Wild Rift. T1 juga telah mempunyai barisan pemain mereka yang terdiri daripada bekas pemain pasukan tempatan seperti ‘Break Frame Gaming’ dan ‘Focus on Crown’.

Antara roster Wild Rift terkini yang diberitahu oleh T1 ialah JJong (Baron laner), JY (jungle), Core (mid laner), Haru (dragon laner), dan PenGuin (support). Ketua jurulatih mereka ialah Jun. T1 merupakan pasukan kedua dari francais League of Legends Championship Korea (LCK) yang melancarkan pasukan Wild Rift mereka sendiri selepas pasukan KT Rolster. Mampukah pasukan Wild Rift T1 ini menjadi juara seperti pasukan League of Legends mereka? Untuk info lanjut, anda boleh pergi ke twitter T1.

SUMBER: www.oneesports.gg


#GAMING Nintendo Switch (OLED Model) Keluar Pada 8 Oktober Ini!

Nintendo telah mengeluarkan model terbaru mereka iaitu Nintendo Switch (OLED Model). Model ini akan dilancarkan pada 8 Oktober 2021. Keluaran kali ini sememangnya memberikan pelbagai pengalaman baru kepada pengguna. Banyak pembaharuan yang dilakukan terhadap Nintendo Switch (OLED Model).

Nintendo Switch (OLED Model) kali ini hadir dengan skrin OLED 7 inci dan memiliki bezel yang langsing. Apa itu OLED? OLED adalah skrin yang tidak mempunyai lampu latar seperti LCD sebaliknya OLED menggunakan cahaya yang dipancarkan oleh setiap pixel objek di dalam skrin. OLED juga merupakan antara panel paparan terbaik di dunia. Selain itu, Nintendo Switch (OLED Model) turut mempunyai adjustable stand yang membolehkan anda untuk bermain bersama rakan dengan menggunakan controller dalam berkongsi satu skrin.

Pada dock Nintendo Switch (OLED Model), terdapat 2 USB port, HDMI port untuk sambungkan pada TV, dan wired LAN port baru untuk memberi kestabilan rangkaian ketika bermain di mod TV. Untuk storage pula, Nintendo Switch (OLED Model) mempunyai sebanyak 64 GB internal storage. Terdapat juga onboard speaker yang memberikan audio secara jelas ketika bermain. OLED Model hadir dengan dua warna iaitu putih dan biru neon/merah neon. Untuk dapatkan maklumat dengan lebih lanjut, anda boleh pergi ke www.nintendo.co.

SUMBER: www.nintendo.co


#KoF King of Fighter XV Dilancarkan Di Pelbagai Platform!

King of Fighter XV dikatakan bakal dikeluarkan di pelbagai jenis platform. Hal ini telah diberitahu sendiri oleh pihak SNK dalam satu kenyataan yang dimuat naik dalam laman web mereka baru-baru ini. Mereka juga memberitahu yang King of Fighter XV akan dilancarkan pada awal tahun 2022.

King of Fighter XV merupakan video game yang dibangunkan oleh SNK Corporation. Mengikut perancangan, game ini sepatutnya dilancarkan pada hujung tahun 2021. Namun, disebabkan pandemik Covid-19 yang melanda dunia, mereka terpaksa tangguhkan pelancaran kerana ditakuti akan menjejaskan kualiti akhir produk mereka. Meskipun begitu, NSK turut memberitahu yang game ini bakal dikeluarkan untuk pelbagai jenis platform.

<oembed url="https://www.youtube.com/watch?v=r22FEnFEK38" width="200" height="113" host="youtube"></oembed>

Antara platform yang bakal melancarkan King of Fighter XV adalah PlayStation 5, PlayStation 4, Xbox Series X|S, Windows 10, Steam, dan juga Epic Games Store. Pemain boleh mendapatkan game ini pada hari pelancaran iaitu pada awal tahun 2022 seperti yang dimaklumkan oleh SNK. Sebarang maklumat lanjut akan diberitahu oleh mereka kemudian. Untuk dapatkan sebarang perkembangan, sila ke www.snk-corp.co.

SUMBER: www.snk-corp.co.


#F1 Formula 1 2021 Keluar pada 16 Jun Ini!

Sebuah game perlumbaan Formula 1 2021 akan dikeluarkan pada 16 Jun ini. Formula 1 2021 merupakan game yang diterbitkan oleh Electronic Arts bersama dengan Codemasters. Untuk F1 2021 kali ini, pemain akan merasai mod pemanduan naratif baru yang dipanggil sebagai ‘Braking point’. Pemain turut dapat merasai perlumbaan bersama rakan sebagai satu pasukan ataupun bersaing dalam Co-op Style Campaign. Mod two-player split-screen yang disukai oleh pemain juga akan dikembalikan pada F1 2021 ini.

Antara pelumba F1 dunia yang boleh digunakan dalam game ini ialah Max Verstappen, Sebastien Vettel, dan Lewis Hamilton. Walau bagaimana, masih ramai lagi pelumba F1 yang terdapat dalam game ini. F1 2021 akan menampilkan seramai 20 pelumba F1 dan F2 2020. Pemain yang membuat pembelian Deluxe Edition turut akan mendapatkan 7 pelumba lagenda iaitu Ayrton Senna, Michael Schumacher, Alain Prost, Nico Rosberg, Jenson Button, David Coulthard, dan Felipe Massa.

Bagi membuat pra-tempah F1 2021 ini, pemain boleh pergi ke www.ea.com. Harga untuk Standard Edition adalah $59.99 manakala untuk Deluxe Edition adalah $74.99. Game ini tersedia untuk Xbox Series X/S, PS5, Xbox One, PS4, dan PC via Steam. Untuk info lanjut, anda boleh pergi ke laman instagram F1 Games.

SUMBER: win.gg


#MLBB Pemain & Jurulatih Burmese Ghouls Dibubarkan!

Dalam dunia Mobile Legends, Burmese Ghouls merupakan antara pasukan Myanmar yang digeruni oleh pihak lawan. Nama mereka menjadi bukan sahaja menjadi sebutan dalam Asia, namun Burmese Ghouls turut dikenali dunia apabila mereka berjaya mendapatkan top 2 di M2 pada musim lalu. Baru-baru ini, pihak Burmese Ghouls memberitahu bahawa mereka akan bubarkan pemain dan juga jurulatih pasukan MLBB mereka.

Pasti ramai yang tertanya-tanya mengapakah pasukan ini dibubarkan? Selepas mendapatkan tempat ke-2 di kejohanan M2, Burmese Ghouls didapati telah mendiamkan diri dalam dunia esports. Namun, baru-baru ini mereka muncul dengan memuat naik pengumuman di laman Facebook yang menyatakan mereka akan membubarkan pasukan MLBB. Ini adalah disebabkan kesan daripada konflik yang terjadi dalam negara mereka.

Dalam pengumuman tersebut, mereka berkata, “Ketika Burmese Ghouls terus berjuang, kami memutuskan untuk berpisah dengan pemain Mobile Legends”. Tambah mereka, “Terima kasih khas kepada para pemain dan juga peminat di atas kenangan dan kejayaan yang luar biasa”. Ini bermakna pemain ACE, KID, RubyDD, Maybe, Dee dan jurulatih mereka PVNDV akan meninggalkan pasukan Burmese Ghouls.

SUMBER:

www.oneesports


#STREAMER Riot Games Music Lancarkan Album Terbaru “Sessions: Vi”!

Baru-baru ini, Riot Games Music telah melancarkan album terbaru mereka iaitu Sessions: Vi. Terdapat sebanyak 37 track music termasuk beberapa lagu daripada artis lain. Album Sessions: Vi yang dikeluarkan oleh Riot diberikan secara percuma kepada pendengar. Sasaran utama album ini dikeluarkan adalah untuk para streamer dan juga content creator.

Dengan adanya album Sessions: Vi ini, para streamer dan content creator boleh menggunakan music daripada album tersebut tanpa perlu risaukan tentang masalah hak cipta (copyright). Ini kerana album ini khas dicipta tanpa sebarang copyright. Album Sessions: Vi juga bertemakan permainan League of Legends. Terdapat watak Vi dan juga latar belakang Piltover dan Zaun dalam soundtrack album ini.

Sessions: Vi memainkan sebanyak 37 soundtrack dengan masa selama 1 jam setengah. Untuk para streamer, album ini adalah sangat sesuai kerana mereka tidak perlu untuk sentiasa menukar lagu disebabkan masalah copyright ketika streaming. Sessions: Vi juga merupakan salah satu album inovasi yang dilakukan oleh Riot Games Music. Untuk dengarkan album ini, anda boleh pergi ke Spotify, Apple Music, Youtube atau muat turun melalui Riot Games Music.

SUMBER: esports.com


#CODM CODM World Championship 2021 Tawar Hadiah Terkumpul $2 Juta!

Kejohanan Call of Duty Mobile World Championship 2021 kini tiba. Dengan kerjasama Sony, kejohanan kali ini menawarkan hadiah terkumpul sebanyak $2 juta (RM8 juta). Penyertaan adalah terbuka kepada wilayah North America, Europe, LATAM, Japan, South Asia & Middle East. Terdapat 3 peringkat perlu dilalui oleh peserta sebelum masuk ke playoff.

Untuk sertai kejohanan ini, pemain perlu pergi ke button World Championship 2021 dalam permainan dan isi beberapa ruangan. Pada peringkat pertama, permainan adalah secara solo. Pemain perlu kumpulkan sebanyak 60 mata dalam 10 perlawanan peringkat kelayakan bermula dari 23 hingga 27 Jun dan dapatkan Epic Blueprint setiap minggu.

Pemain juga akan mendapatkan Epic Operator kolaborasi Hawks nest, iFerg dan Bobby Plays. Pemain yang berjaya kumpul 60 mata akan mara ke peringkat ke-2.

Peringkat ke-2 akan bermula pada 1 hingga 11 Julai. Pemain yang berjaya kumpulkan 60 mata akan diberi mesej melalui peti masuk permainan. Pemain perlu tubuhkan satu pasukan yang mempunyai 5 atau 6 ahli berdasarkan pemain yang layak ke peringkat 2. Apabila sudah ditubuhkan, setiap pasukan akan bermain dalam 30 perlawanan.

Pasukan yang berjaya meletakkan daerah mereka dalam kedudukan 256 teratas akan layak ke peringkat ke 3. Peringkat ke-3 akan bermula pada 16 Julai hingga 1 Ogos iaitu kelayakan peringkat wilayah manakala peringkat ke-4 akan bermula pada Ogos hingga September iaitu playoff. Format untuk peringkat ke-3 dan 4 masih belum diberitahu lagi.

Untuk info lanjut, anda boleh pergi ke www.callofduty.com.

SUMBER: www.callofduty.com


#PUBGM Ultimate Warrior Showdown: PUBG Mobile Asia Invitational Kini Tiba!

Sebuah platform kejohanan esports iaitu Esports Fight Club mengadakan kejohanan Ultimate Warrior Showdown pada 5 hingga 7 Julai ini. Kejohanan ini akan menampilkan 16 pasukan terbaik PUBG Mobile daripada 12 negara Asia antaranya Malaysia, Singapore, Indonesia, Thailand, Vietnam, Philippines, Mainland China, Taiwan, Cambodia, Nepal, Pakistan, dan Bangladesh.

<oembed url="https://twitter.com/EsFightClub/status/1409870988037267461?s=20" host="twitter">

The Ultimate Warrior Showdown is coming soon!

16 teams have been invited to take part in this epic battle royale matchup with USD 90,000 on the line!

Catch all the action LIVE on 5th-7th July 2021 GMT+8!#UWS2021 #AsiaInvitational #UltimateWarrior #PUBGMOBILE #EsportsFightClub pic.twitter.com/TvF8MxNWGy
— Esports Fight Club (@EsFightClub) June 29, 2021
</oembed>

Ultimate Warrior Showdown kali ini menawarkan hadiah wang tunai terkumpul sebanyak $90,000 (RM373K). Dalam 3 hari perlawanan, setiap pasukan perlu bermain 12 pusingan dalam sehari. Pasukan yang juara akan mendapat sebanyak $27,000 manakala di tempat kedua mendapat sebanyak $18,000 dan di tempat ketiga mendapat $9,000.

Esports Fight Club telah mengadakan pelbagai kejohanan esports sebelum ini antaranya ialah VALORANT Challenger MY/SG, Ultimate Warrior Showdown Dota2 Chinese dan lain-lain. Esports Fight Club juga baru-baru ini telah berkolaborasi dengan platform streaming China iaitu Huya. Untuk dapat info dengan lebih lanjut, anda boleh pergi ke esportsfightclub.com.

Berikut merupakan pasukan yang menyertai kejohanan PUBG ini:

RSG MY (Malaysia)

Bigetron RA (Indonesia)

Demigod Incognito (Philippines)

Eagle Esports (Vietnam)

XB Blood Legion (Bangladesh)

PN Crew (Nepal)

Stalwart Freestyle (Pakistan)

Tong Jia Bao Esports (China)

Da Kun Gaming (China)

LIT Esports (Taiwan)

FaZe Clan (Thailand)

The Infinity (Thailand)

JoinMe Yellow (Cambodia)

Orange Esports (Cambodia)

DRS Gaming (Nepal)

7SEA Esports (Nepal)

SUMBER: dotesports.com


#PUBGM PUBG Mobile Kolaborasi Dengan TESLA!

Jika sebelum ini PUBG Mobile telah membawa masuk jenama kereta Formula 1, McLaren ke dalam game, kini PUBG Mobile membawa satu lagi jenama automotif terkenal iaitu TESLA. Pada 1 Julai 2021, PUBG Mobile menyatakan bahawa mereka akan mengadakan kerjasama dengan jenama kereta elektrik terkenal iaitu TESLA. Kerjasama ini adalah untuk melancarkan PUBG Mobile Version 1.5 yang akan keluar pada bulan ini.

TESLA merupakan salah satu jenama terkenal yang sering menampilkan reka bentuk kereta yang canggih sejak dari tahun 2003. TESLA juga antara salah satu jenama yang membawa serta memperkenalkan kereta berkuasa elektrik ke seluruh dunia. Antara model ikonik yang dikeluarkan oleh TESLA adalah Tesla Model S (sedan premium) dan Tesla Model X (SUV berprestasi tinggi). Sempena dengan kerjasama ini, terdapat skin kenderaan baru yang akan dibawa masuk ke dalam PUBG Mobile Version 1.5 ini nanti.

Jenny Zhuang, Pengurus Pemasaran PUBG Mobile SEA berkata, “Reka bentuk canggih TESLA menjadikannya sebagai satu rakan kongsi yang terbaik buat PUBG Mobile. Permainan yang sentiasa melakukan pembahaharuan dan inovatif akan menampilkan sama ada mod permainan Hundred Rhythms yang didorong oleh suara atau mod Runic Power yang menawarkan kekuatan istimewa kepada pemain dalam peperangan untuk menguasai peta Erangle.”

Tambah beliau, “Kami berharap kerjasama ini dapat membawa kolaborasi rentas sempadan kami ke tahap seterusnya serta membawa lebih banyak semangat ke arah permainan ini.”

Pemain boleh membuat pra-daftar untuk version PUBG Mobile 1.5 di App Store atau Google Play Store. Pemain juga akan mendapatkan satu outfit kekal secara percuma pada version 1.5 ini nanti.


#PUBGM Battlegrounds Mobile India Kini Terdapat Di Peranti Android!

Pada 2 Julai 2021, Krafton telah melancarkan Battlegrounds Mobile India untuk peranti Android. Ini bermakna pemain di negara mereka boleh memainkan game ini dengan secara rasmi. Walau bagaimana, untuk IOS game ini masih belum dilancarkan lagi.

Battlegrounds Mobile India merupakan game battle royale yang diterbitkan oleh Krafton. Game ini adalah untuk menggantikan PUBG Mobile yang dilarang oleh negara India disebabkan oleh beberapa peraturan mereka. Battlegrounds Mobile India telah dilancarkan dalam fasa terbuka beberapa minggu yang lalu dan kini BGMI telah dilancarkan secara rasminya di India.

Pemain boleh memuat turun game ini melalui Google Play Store secara percuma. Berdasarkan notis rasmi, kemungkinan game ini tidak boleh dimuat turun oleh beberapa peranti. Untuk muat turun game ini, pemain perlu mengemaskini Google Play Store terlebih dahulu. Peranti yang telah mengemaskini Google Play Store pasti akan dapat memuat turun game ini. Untuk info lanjut, anda boleh pergi ke instagram Battlegrounds Mobile India.

SUMBER: talkesport.com


#MLBB Hero Sun Dapat Revamp!

Hero Sun sekarang merupakan fighter pilihan buat para pemain MLBB selepas di Revamp. Jika sebelum ini Moonton telah Revamp hero Alpha, Karina dan Minotaur, namun pada kali ini mereka telah memilih hero Sun untuk di Revamp. Apa yang menariknya tentang hero Sun ni selepas di Revamp?

<oembed url="https://www.youtube.com/watch?v=bXFYh2GJm40" width="200" height="113" host="youtube"></oembed>

Kalau dahulu Sun merupakan antara hero yang susah untuk melarikan diri. Sun perlu berlawan dari jarak yang dekat untuk mengeluarkan damage terhadap musuh. Selepas di Revamp, Sun kini mempunyai skill untuk melarikan diri yang dipanggil Swift Exchange. Swift Exchange ini boleh digunakan pada skill 2. Swift Exchange juga berkongsi cooldown dengan skill 1 iaitu Endless Variety. Ini bermakna Sun kini mempunyai 4 skill secara keseluruhan.

Apa itu Swift Exchange? Swift Exchange adalah sama dengan skill 1 iaitu Endless Variety. Yang membezakannya ialah jika skill 1 Endless Variety melemparkan tongkat untuk mengeluarkan doppelganger, namun skill 2 Swift Variety melemparkan tongkat untuk Sun hilangkan diri dari tempat duduknya. Sun akan muncul pada arah tongkat yang dibaling tersebut. Ini memudahkan Sun untuk melarikan diri serta dapat mengelirukan pihak lawan. Dengan kehadiran Swift Exchange ini, Sun juga kini mampu keluarkan damage yang tinggi pada awal permainan.

Nak top-up Diamond? Klik Disini: https://coda.shop/GamersOnDuty

SUMBER: onesports.gg


#ESPORT Williams Racing Sertai Rocket League Championship Series Season 11!

Sebuah pasukan Formula One, Williams Racing baru-baru ini telah mengumumkan yang mereka akan sertai kejohanan Rocket League Championship Series musim 11. Penyertaan ini adalah dengan kerjasama organisasi esports UK iaitu Resolve Esports.

<oembed url="https://twitter.com/williamsracing/status/1410511467669905414?s=21" host="twitter">

We are delighted to announce our participation in Rocket League Championship Series Season XI! @WilliamsEsports 💪

🤝 @RSVGG
— Williams Racing (@WilliamsRacing) July 1, 2021
</oembed>

Williams Racing mengadakan kerjasama dengan Resolve Esports adalah untuk membantu mereka dalam menceburi permainan Rocket League. Mereka juga akan membawa nama Williams Resolve di dalam RLCS nanti. Williams Racing sebelum ini banyak terlibat dengan kejohanan sim racing. Mereka turut memenangi beberapa perlawanan seperti yang terbaru adalah Olympic Virtual Series Champion for Motorsport.

<oembed url="https://twitter.com/williamsesports/status/1410525649727590405?s=21" host="twitter">

.@WilliamsRacing teams up with @RSVGG to participate in Season XI of the @RocketLeague Championship Series 👊#WilliamsEsports #ShowYourResolve #Esportspic.twitter.com/zdhS2PuOYr
— WILLIAMS ΞSPORTS (@WilliamsEsports) July 1, 2021
</oembed>

Tim Hunt, Ketua Pegawai Pemasaran di Williams Racing berkata, “Rocket League telah menjadi topik perbualan pasukan kami sejak sekian lama. Game ini bukan sahaja dimainkan oleh kanak-kanak, namun orang dewasa turut memainkannya. Tidak kira di dalam atau di luar litar, Williams Racing mempunyai syarat untuk berlumba dan bersaing dan ini yang akan kami lakukan dengan Resolve ketika memasuki Rocket League Championship Series musim XI. Untuk info lanjut, sila ke www.williamsf1.com.

SUMBER:

www.williamsf1.com


#WildRift Riot Anjurkan Kejohanan Wild Rift di Brazil!

Jika sebelum ini Moonton telah mengadakan MPL di Brazil, namun kini giliran Riot Games pula mengadakan kejohanan League of Legends: Wild Rift di Brazil. Berdasarkan sumber yang diperolehi daripada Esports Observer, Riot akan mengadakan kejohanan pembukaan di Brazil yang diberi nama Wild Tour bermula pada bulan Ogos hingga September.

Wild Tour merupakan kejohanan kelayakan untuk setiap pasukan memasuki ke perlawanan grand final. Hanya 8 pasukan terbaik akan bertanding di grand final yang diadakan pada bulan Oktober. Sebanyak $50,000 hadiah terkumpul ditawarkan pada Wild Tour kali ini. Bukan itu saja, pasukan yang juara dalam Wild Tour turut akan dapat slot di Wild Rift World Championship 2021.

Sebelum bermulanya kejohanan Wild Tour, Riot dan Nimo TV telah bekerjasama dalam mengadakan satu perlawanan istimewa iaitu ‘Wild Rift Season Start’. Terdapat 4 pasukan jemputan yang akan bersaing dalam merebut hadiah wang tunai sebanyak $11,000. Perlawanan ini akan bermula pada 9 hingga 10 Julai. Untuk info lanjut, anda boleh pergi ke Esports Observer.

SUMBER: Esports Observer


#PUBGM Peacekeeper Elite Championship 2021 Ditangguhkan!

Baru-baru ini, Peacekeeper Elite Championship (PEC) 2021 telah ditangguhkan. Berdasarkan sumber daripada Weibo, PEC ditangguhkan adalah bagi menjaga keselamatan peserta dan juga penonton daripada wabak Covid-19. PEC sebelum ini dirancang akan diadakan pada 31 Julai di Arena Shanghai Mercedes-Benz, China.

PEC merupakan sebuah kejohanan PUBG Mobile namun ia telah ditukarkan kepada versi China yang dipanggil sebagai Peacekeeper Elite. Disebabkan penangguhan ini, pihak penganjur PEC memberitahu yang tarikh dan lokasi terbaru akan dimaklumkan kemudian. Sebagai pengganti PEC, Peace Elite Super Cup 2021 akan diadakan seperti biasa.

Peace Elite Super Cup 2021 akan menampilkan beberapa selebriti terkenal dan juga pemain profesional. Kejohanan ini adakan dengan kerjasama pihak Perbandaran Shanghai bagi memastikan keselamatan para peserta. Untuk maklumat lanjut, anda boleh pergi ke instagram Peace Elite League.

SUMBER: dotesports.com


#Mobile MARVEL Future Revolution Kini Buka Pra-daftar Global!

Penerbit permainan mudah alih global, Netmarble.Corp baru-baru ini telah mengumumkan tentang pembukaan pra-daftar global untuk game baru mereka iaitu MARVEL Future Revolution bersama dengan MARVEL Entertainment.

Untuk pengetahuan semua, MARVEL Future Revolution ini merupakan sebuah game yang diambil daripada jalan cerita MARVEL yang sebenar serta menampilkan hero-hero terkenal MARVEL dengan menggunakan kualiti AAA 3D grafik.

MARVEL Future Revolution bermula apabila terdapat pelbagai ancaman daripada planet luar yang ingin menguasai bumi utama ini. Mereka telah melakukan pelbagai misi yang unik untuk diterokai seperti New Stark City yang berteknologi tinggi, Empayar Hydra yang berbahaya, Saakar yang liar dan lasak, dan banyak lagi.

Sebagai ejen pasukan Super Hero “Omega Flight” yang baru dibentuk, pemain akan bekerjasama memerangi Super Villains untuk menyelamatkan bumi daripada ancaman yang tidak pernah berakhir.

8 SuperHero boleh dimainkan termasuk Captain America, Captain Marvel, Spider-Man, Black Widow, Iron Man, Doctor Strange, Star-Lord, dan Storm. Pemain juga akan dilengkapi dengan koleksi kostum ikonik dari seluruh Marvel Universe. Lebih 400 juta kombinasi kostum yang boleh dipilih untuk setiap Hero.

Melalui sistem squad, pemain boleh meningkatkan level serta mendapatkan dan bermain dengan watak baru. Mereka juga boleh lengkapkan kemahiran Hero dalam pelbagai mod seperti PvP (player vs player) daripada 1 vs 1 hingga 10 vs 10. Apabila pemain sudah mencapai tahap tinggi, banyak kandungan akan dibuka seperti Blitz, Operasi khas, Raids dan banyak lagi.

“Bekerjasama dengan IP kelas dunia seperti Marvel merupakan satu perkara yang kami tidak pernah sangka. MARVEL Future Revolution ini akan membawa peminat ke tahap yang baru,” kata Simon Sim, Presiden Netmarble AS. Anda boleh buat pra-daftar game ini sekarang melalui App Store dan juga Google Playstore. Untuk info lanjut, sila ke marvelfuturerevolution.com.


#Esports HyperX Penaja Rasmi Microphone FaZe Clan!

FaZe Clan telah mengumumkan kolaborasi mereka dengan sebuah syarikat pengeluaran barangan gaming terkenal iaitu HyperX. Kolaborasi ini diumumkan secara rasmi melalui media sosial HyperX dan FaZe Clan sendiri.

<oembed url="https://twitter.com/FaZeClan/status/1409946068662489096?s=20" host="twitter">

MIC CHECK 🎙

Please welcome @HyperX as the Official Microphone Partner of FaZe Clan#HyperXFamily | #FaZeUp pic.twitter.com/x8OZfAGsdH
— FaZe Clan (@FaZeClan) June 29, 2021
</oembed>

Kolaborasi ini adalah untuk menjadikan HyperX sebagai penaja microphone utama kepada pasukan FaZe Clan dan juga buat para content creator mereka. Melalui teaser yang dikeluarkan, microphone tersebut kelihatan esklusif serta mempunyai kualiti yang tinggi. Kolaborasi ini juga akan mengadakan pelbagai acara seperti video dan media sosial content, mengadakan streaming eksklusif, perjumpaan dengan pasukan FaZe Clan dan pemberian hadiah menarik.

Stephanie Winkler, Pengurus Pemasaran Strategik HyperX berkata, “Bekerjasama dengan FaZe Clan adalah untuk menunjukkan komitmen HyperX terhadap gaming content creator di seluruh dunia dengan menggunakan mikrofon berkualiti tinggi.”

 “Sebagai salah satu organisasi sukan dan hiburan yang paling popular di dunia, FaZe Clan dan kru mengharapkan peralatan mereka dapat memenuhi serta melebihi tuntutan kehidupan sebagai seorang streamer dan juga pengeluar. HyperX dengan bangganya akan melengkapkan kru FaZe dengan QuadCast standalone condenser microphones. "

SUMBER: esportsinsider.com


Production House Horror Terkenal Blumhouse Productions Melancarkan Gaming Studio Sendiri

Syarikat produksi filem yang terkenal dengan filem-filem horror mereka iaitu Blumhouse Productions baru-baru ini telah melancarkan gaming studio mereka sendiri.

Blumhouse Productions yang terkenal dengan filem-filem seram seperti Paranormal Activity, Get Out dan yang terbaru, M3GAN mengatakan yang mereka akan mengfokuskan untuk mengeluarkan permainan video seram pula untuk PC, Konsol dan juga Mobile.

Mereka akan berkerjasama dengan developer-developer indie yang mempunyai project tidak melebihi 10 juta USD. Divisi gaming ini akan bergerak dibawah nama Blumhouse Games.


Mojang Studio Berkerjasama Dengan Capcom Untuk DLC Mega Man X

Baru-baru ini Mojang Studio telah mengumumkan kerjasama dengan Capcom untuk DLC terbaru mereka. DLC ini akan menampilkan salah satu permainan video popular Capcom iaitu Mega Man X.

<oembed url="https://www.youtube.com/watch?v=IUWRK0Jy9d0" width="200" height="113" host="youtube"></oembed>

DLC ini akan menampilkan 14 Skin dari siri permainan video Mega Man X dan juga menampilkan sountrack original daripada permainan video tersebut.

Dalam story mission untuk DLC ini, pemain akan berhadapan dengan villain dari Mega Man X seperti Vile, Chill Penguin, Storm Eagle, Armored Armadillo dan juga Sting Chameleon.


Burn X Flash Bawa Masuk Pemain Dan Jurulatih Dari Filipina Untuk MPL KH Spring 2023

Nampaknya bukan pasukan-pasukan MPL MY sahaja yang banyak mengambil pemain-pemain dari Filipina.

Baru-baru ini Burn X Flash yang mana merupakan pasukan MLBB dari Kemboja juga mengumumkan dua ahli baru mereka yang dibawa dari Filipina.

Dua ahli baru tersebut adalah Donut ataupun nama sebenarnya Mariusz Tan yang mana akan bermain dibahagian Gold Lane dan zMitch ataupun nama sebenarnya Mitch Sato yang mana akan menggalas tugas sebagai Jurulatih.

Donut sebelum ini merupakan bekas pemain Nexplay EVOS yang bermain dibahagian Gold Lane. Dia pernah bersama-sama dengan Nexplay EVOS untuk MPL PH S10 yang mana mereka cuma mampu mendapatkan tempat ketujuh.


Team HAQ Perkenalkan Full Roster Untuk MPL MY S11, Garyyy Masih Bermain

Baru-baru ini Team HAQ telah memperkenalkan full line-up mereka untuk menghadapi MPL MY Musim Kesebelas yang mana bakal berlangsung pada bulan hadapan.

<oembed url="https://www.youtube.com/watch?v=5isWdfIojU4" width="200" height="113" host="youtube"></oembed>

Pengumuman ini telah dibuat melalui satu video yang dimuat naik di Youtube rasmi Team HAQ. Melalui pengumuman ini nampak terdapat beberapa penambahan beberapa pemain baru dari scene tier 2 Malaysia dan juga pemain import.

Berikut merupakan full line-up untuk Team HAQ untuk MPL MY S11:

Azmil (Manager)

AmTuah (Analyst)

Pabz (Coach)

Lolla (EXP Lane / Captain)

Garyy (Jungler)

Mann (Mid Lane)

Minn (Roamer)

Zai (Mid Lane)

AL (Gold Lane)

Panda (Roamer)

Hito (Gold Lane)

Team HAQ nampaknya masih lagi mengekalkan Garyy untuk bermain pada musim kali ini selepas beberapa rumors mengatakan yang Garyy mungkin tidak bermain kerana ingin menyambung pelajaran.

Beberapa role telah ditukar seperti Panda yang mana sebelum ini bermain dibahagian Gold Lane akan ditukarkan ke Roamer dan juga Lolla yang mana sebelum ini dibahagian Flex ditukarkan ke EXP Lane dan akan menggalas tugas sebagai Captain untuk Team HAQ.

Seperti pasukan-pasukan lain, Team HAQ juga dilihat mengambil pemain import dari Filipina iaitu Hito ataupun nama sebenarnya Robert Remar Candoy. Hito sebelum ini merupakan Chief Entertaiment Officer untuk pasukan Omega Esports.

Shamskyyy ataupun nama sebenarnya Muhammad Shukri yang bermain dibahagian Mid Lane nampaknya direhatkan untuk MPL MY kali ini.


Garena Mengumumkan Free Fire Esports Roadmap Bagi Tahun 2023

Baru-baru ini pihak Garena telah mengumumkan Esports Roadmap untuk permainan video Free Fire bagi tahun 2023.

Banyak perubahan yang telah dibuat antaranya adalah mengurangkan kejohanan Free Fire World Series daripada 2 kejohanan setahun kepada hanya 1 saja kejohanan setahun.

Antara perubahan lain adalah:

SEA Invitational pada bulan Mei 2023 yang mana akan disertai oleh pasukan-pasukan Free Fire dari Asia Tenggara, Eropah, Taiwan, Pakistan, Timur Tengah dan Afrika.

Eropah dan LATAM disahkan akan bermain di Free Fire SEA Invitationals dan Free Fire World Series.

2 Region tertinggi dari segi Viewership iaitu LATAM dan Brazil cuma akan bermain untuk 1 Kejohanan Antarabangsa sahaja untuk tahun 2023.

Garena juga menyatakan yang Format baru akan diperkenalkan untuk Kejohanan Antarabangsa Free Fire akan datang.

Format ini akan menampilkan dua peringkat penting dalam tempoh kejohanan yang dilanjutkan, dan direka bentuk untuk meningkatkan pengalaman esports keseluruhan untuk pemain dan peminat.

Pasukan ini akan diberi lebih banyak peluang untuk menghadapi pesaing yang berbeza dan mempamerkan kemahiran mereka, manakala peminat akan dapat melihat dengan lebih baik pemain kegemaran mereka beraksi.


vivo V27e Bakal Dilancarkan Di Malaysia Pada Bulan Hadapan

Smartphone terbaru daripada vivo iaitu vivo V27e dijangka akan tiba untuk pasaran Malaysia pada 1 Mac 2023 tahun ini.

vivo V27e ini dikatakan akan dilengkapi dengan 64MP OIS Ultra-Sensing camera, 2MP Bokeh dan 2MP macro camera pada bahagian belakang manakala untuk kamera hadapan pula dilengkapi dengan 32MP selfie camera.

Smartphone yang mengfokuskan pada kualiti gambar ini turut didatangkan dengan feature Aura Light yang mana memberikan gambar potrait waktu malam yang terbaik walaupun ditangkap di low-light enviroment. Smartphone vivo V27e ini akan didatangkan dua warna iaitu Lavender Purple dan juga Glory black.


Garena Umumkan Pendaftaran Open Beta Untuk Permainan Video Mobile Terbaru

Baru-baru ini Garena telah mengumumkan pendaftaran untuk Open Beta permainan video mobile terbaru mereka iaitu Undawn.

Open Beta ini dijangka akan bermula pada April tahun ini dan ianya dikatakan akan dilancarkan secara rasmi pada tahun ini juga.

Undawn merupakan sebuah permainan video mobile berbentuk open-world survival shooter games yang mana pemain akan berhadapan dengan dunia yang penuh dengan Zombie.

Pemain-pemain daripada Singapura, Malaysia, Filipina, Indonesia dan Thailand sudah boleh mendaftar untuk Open Beta bermula hari ini di website rasmi Undawn Garena ataupun korang boleh terus klik di SINI.


ASUS TUF Gaming A16 Advantage Edition Diperkenalkan, Bakal Tiba April Tahun Ini

Baru-baru ini ASUS telah mengumumkan beberapa laptop terbaru untuk siri TUF Gaming mereka. Antaranya adalah ASUS TUF Gaming A16 Advantage Edition yang mana bakal tiba dipasaran Malaysia pada April tahun ini.

ASUS TUF Gaming A16 Advantage Edition ini dilengkapi dengan AMD Ryzen 9 7940HS processor dan AMD Radeon RX7600 mobile graphic.

Gaming laptop ini mempunya screen sebesar 16 inci dengan 90% screen-to-body ratio dan QHD 240Hz refresh rate bagi memberikan visual yang lebih mantap ketika digunakan untuk bermain video games dan juga semasa menonton video.

ASUS TUF Gaming A16 Advantage Edition ini akan didatangkan dengan dua versi iaitu versi 16GB DDR5 RAM 1TB SSD Storage dan juga versi 8GB DDR5 RAM 512 SSD Storage. Buat masa ini ASUS masih belum mengumumkan harga rasmi untuk ASUS TUF Gaming A16 Advantage Edition ini.


Venom Bakal Tiba Dalam DLC Terbaru Marvel's Midnight Suns

Baru-baru ini pihak 2K Games telah mengeluarkan satu video bagi mengumumkan DLC untuk permainan video Marvel's Midnight Suns.

Dalam DLC terbaru yang diberi nama Redemption ini akan menampilkan salah satu watak Anti-Hero terkenal Marvel iaitu Venom.

<oembed url="https://www.youtube.com/watch?v=S0x9zBZl12w" width="200" height="113" host="youtube"></oembed>

Dalam DLC Redemption ini, pemain berpeluang untuk memasukkan Venom dalam sebagai ahli pasukan mereka. Selain daripada Venom, DLC ini juga akan memberikan pemain 10 Hero abilities, beberapa item kosmetik baru dan juga 3 story mission baru.

Tak dilupakan DLC Redemption ini juga akan disertakan dengan Abbey Upgrade yang mana akan menampilkan area baru iaitu Whisper Web. Kesemua content baru ini akan tersedia kepada semua pemain yang mempunyai Marvel's Midnight Suns Season Pass.

Ini merupakan DLC kedua untuk permainan video Marvel's Midnight Suns selepas DLC The Good, The Bad and The Undead yang mana menampilkan watak Deadpool. DLC terbaru ini bakal menemui pemain pada 23 Februari 2023.


Dapatkan Diskaun Menarik Sempena Steam Mystery Fest 2023

Kalau korang berminat main permainan video bergenre misteri dan penyiasatan, korang mesti suka dengan tawaran istimewa yang Steam umumkan baru-baru ini.

<oembed url="https://www.youtube.com/watch?v=EBinUwm_wLs" width="200" height="113" host="youtube"></oembed>

Steam telah pun melancarkan Steam Mystery Fest 2023 yang mana korang boleh dapatkan diskaun-diskaun istimewa bagi permainan video bergenre misteri dan penyiasatan.

Steam Mystery Fest 2023 ini telah pun bermula dan akan berakhir pada 27 Februari 2023. So tunggu apa lagi, dapatkan diskaun-diskaun menarik ini sekarang!


Harga Basic Plan Netflix Malaysia Diturunkan Dari RM35 Kepada RM28

Baru-baru ini pihak Netflix Malaysia telah mengumumkan pengurangan harga untuk Basic Plan mereka yang mana bermula pada 21 Februari 2023 iaitu semalam.

Pengurangan dari RM35 Sebulan kepada cuma RM28 ini nampaknya adalah salah satu usaha pihak Netflix untuk menarik kembali pelanggan-pelangan untuk market Malaysia.

<oembed url="https://twitter.com/NetflixMY/status/1627835672223690752" host="twitter">

Kali ni, dropping down is good news ✅ Starting today, our Basic Plan in Malaysia is now RM28 per month for both new and existing members. pic.twitter.com/lcqMpHDJW1
— Netflix Malaysia (@NetflixMY) February 21, 2023
</oembed>

Sebelum ini Netflix telah ditawarkan pada harga RM33 sebelum dinaikkan kepada RM35 sebulan untuk Basic Plan pada tahun 2020. Bagi pelanggan sedia ada, pengurangan harga ini akan dilakukan dalam beberapa minggu akan datang bagi kitaran bill seterusnya.


Permainan Video Mobile Street Fighter: Duel Bakal Dilancarkan Tidak Lama Lagi

Capcom baru-baru ini telah mnegumumkan yang permainan video mobile terbaru mereka iaitu Street Fighter: Duel bakal menemui peminat pada bulan ini.

Permainan video mobile ini telah dihasilkan oleh TOPJOY dan Tencent Games dan boleh dimuat turun secara percuma di App Store dan Google Play Store bermula pada 28 Februari 2023.

<oembed url="https://twitter.com/StreetFighterDL/status/1627526074971348992" host="twitter">

Get ready to defend the streets, World Warriors! Street Fighter: Duel launches for iOS and Android devices on February 28th! 👊🔥

Pre-register now: https://t.co/XESJGBLixx pic.twitter.com/MUkvkg8fph
— Street Fighter: Duel by Crunchyroll Games (@StreetFighterDL) February 20, 2023
</oembed>

Street Fighter: Duel ini merupakan sebuah permainan video mobile berbentuk free-to-play RPG yang mana pemain boleh memilih character kegemaran mereka seperti Ryu, Chun-Li, Ken dan banyak lagi. Permainan video mobile ini dikatakan bakal menampilkan sehingga 40 Character untuk dipilih.

Bagi korang berminat, korang boleh pre-register dahulu di SINI sebelum permainan video ini dilancarkan nanti pada 28 Februari 2023.


Liga E-Sports Antara Parlimen 2023 Ditangguhkan Ke Tarikh Baru

Liga E-Sports Antara Parlimen ataupun dikenali sebagai LEAP 2023 merupakan satu kejohanan esports yang dibangunkan oleh salah satu media gaming tempatan iaitu Kakuchopurei.com.

Kejohanan ini merupakan kejohanan esports antara parlimen yang mana misi utamanya dikatakan untuk membangunkan generasi atlit esports di Malaysia.

LEAP 2023 ini dilihat agak unik kerana menampilkan ahli politik seperti MP Nik Nazmi Nik Ahmad (Setiawangsa) dan MP Syahredzan Johan (Bangi). Kejohanan ini sepatutnya dijadualkan bakal bermula pada 4 March 2023 namun telah ditunda kepada tarikh yang baru.

Menurut kenyataan yang dikeluarkan oleh Kakuchopurei.com, kejohanan LEAP 2023 ini terpaksa ditunda kepada tarikh baru disebabkan isu jadual yang bertindih diantara dua ahli parlimen tadi.

Kakuchopurei.com menyatakan yang kejohanan ini akan bermula pada tarikh baru iaitu pada bulan Jun 2023 namun maklumat terperinci cuma akan diumumkan pada bulan hadapan.

Kejohanan ini dikatakan akan menampilkan permainan video seperti FIFA 23, Mobile Legends dan Gigabash. Sebelum ini mereka menyatakan yang Street Fighter 5 juga akan dipertandingkan namun akan ditukar kepada Street Fighter 6.

Untuk maklumat lanjut, korang boleh check di website Kakuchopurei.com.


MSC 2023 - Kemasukan Pasukan Luar Dari Asia Tenggara

Moonton baru-baru ini telah mengumumkan kejohanan Mobile Legends: Bang Bang Southeast Asia Cup (MSC 2023) yang mana dijangkakan bakal berlangsung pada 10 Jun 2023 sehingga 18 Jun 2023.

Untuk MSC 2023 kali ini, Moonton telah melakukan satu perubahan yang agak drastik yang mana mereka akan menjemput pasukan-pasukan luar dari Asia Tenggara.

Pasukan-pasukan baru ini dikatakan akan dibawakan dari Amerika Utara, Turki, Timur Tengah dan Afrika Utara. Moonton juga mengumumkan yang slot untuk pasukan Malaysia akan dikurangkan dari 2 slot kepada 1 slot sahaja untuk MSC 2023 kali ini.

Pengumuman ini rata-rata mendapat reaksi yang agak teruk dari komunity MLBB Malaysia khususnya. Ada yang tidak berpuas hati kerana slot untuk Malaysia dikurangkan dan ada juga yang pelik mengapa pasukan-pasukan dari luar Asia Tenggara dimasukkan sekali untuk kejohanan yang mana sebelum ini dikhaskan untuk pasukan dari Asia Tenggara.

Menurut Moonton, kemasukkan pasukan luar dari Asia Tenggara ini selaras dengan visi mereka iaitu “Esukan Untuk Semua Orang”  dan bagi memastikan tahap persaingan pasukan dari Asia Tenggara dipertingkatkan.


Blizzard Umumkan Early Access Dan Open Beta Weekend Untuk Diablo IV

Baru-baru ini Blizzard telah mengumumkan Early Access dan Open Beta Weekend untuk permainan video terbaru mereka iaitu Diablo IV.

<oembed url="https://twitter.com/Diablo/status/1627010479804522500" host="twitter">

Diablo IV's Open Beta is coming soon.

Early Access: 3/17 - 3/19
Open Beta: 3/24 - 3/26

Pre-purchase for Early Access to the Open Beta.

Details: https://t.co/9GG3wjpBrm pic.twitter.com/bE3iV6zzxZ
— Diablo (@Diablo) February 18, 2023
</oembed>

Open Beta untuk permainan video ini bakal bermula pada 24 March 2023 sehingga 26 March 2023. Pada Open Beta ini, pemain akan diberikan limited access untuk mencuba sendiri Champaign's Prologue dan juga Act 1.

Pemain juga boleh level up character mereka sehingga level 25 namun character tersebut cuma boleh dimainkan pada Open Beta ini sahaja dan tidak akan dibawa masuk apabila Diablo IV ini dilancarkan secara global nanti.

Manakala untuk Early Access pula akan bermula pada 17 March 2023 sehingga 19 March 2013. Early Access ini cuma akan diberikan kepada pemain yang telah pre-purchased Diablo IV secara digital .

Diablo IV dijangkakan akan dilancarkan secara global pada 6 June 2023 tahun ini.


#TodakLanggar - Ini Full Line-Up Todak Untuk MPL MY Musim Kesebelas

Hari ini pihak Todak MLBB telah mengumumkan full line-up mereka untuk kejohanan MPL MY Musim Kesebelas yang akan datang. Sebelum ini mereka telah memperkenalkan 5 ahli terbaru bagi memperkukuhkan line-up mereka.

5 ahli terbaru yang dimasukkan ke dalam line-up mereka adalah 3 pemain dari Filipina iaitu Malik, Lawtrick dan juga Karl. Mereka juga telah mengambil jurulatih baru yang mana juga berasal dari Filipina iaitu Coach Behave. Ahli baru yang terakhir adalah Flint yang mana sebelum ini bermain untuk Team Lunatix.

Berikut merupakan full line-up Todak MLBB untuk MPL MY Musim Kesebelas:

Coach Behave - Jurulatih

Ajim - Analyst

Ciku - Goldlane

Malik - Jungler

Moon - Midlane

Rival - Jungler

4Meyz - EXPLane

Lawtrick - Goldlane

Flint - Midlane

Yumskie - Roamer

Karl - Roamer

Momo - EXPLane

Dengan perubahan besar dan membawa line-up 10 pemain untuk MPL MY kali ini, Todak dilihat sangat bersedia dan sudah pastinya ingin memastikan piala MPL MY kali ini berada dalam tangan mereka!


Capcom Umumkan Capcom Pro Tour 2023, Prizepool Sebanyak 2 Juta USD

Baru-baru ini pihak Capcom telah mengumumkan yang mereka bakal mengadakan kejohanan Capcom Pro Tour 2023 yang mana menawarkan prizepool sebanyak USD2,000,000 yang mana juara bakal membawa pulang USD1,000,000!

Pengumuman ini telah dibuat selepas berakhirnya kejohanan Capcom Cup IX yang mana kejohanan terakhir yang menggunakan permainan video Street Fighter 5. Ini bermaksud selepas ini Capcom akan menggunakan Street Fighter 6 untuk kejohanan mereka akan datang.

Pada kejohanan Capcom Cup IX yang lepas, prizepool yang ditawarkan adalah lebih kurang USD300,000 yang mana juara iaitu MenaRD dari Dominican Republic telah dinobatkan sebagai pemenang dan membawa pulang hadiah berjumlah USD120,000.


Lemon Sky Studio Terlibat Dalam Permainan Video Terbaru Dari Ubisoft

Lemon Sky Studio yang merupakan sebuah studio dari Malaysia yang mana sebelum ini terkenal dengan penglibatan mereka untuk permainan video seperti Hi-Fi Rush, The Last of Us Part 1, Ratchet & Clank Rift Apart dan banyak lagi.

<oembed url="https://www.youtube.com/watch?v=xIxG21h9nuY" width="200" height="113" host="youtube"></oembed>

Baru-baru pihak Lemon Sky Studio telah mengumumkan penglibatan mereka untuk satu lagi permainan video terbaru oleh Ubisoft iaitu THE SETTLERS: NEW ALLIES.

Lemon Sky dikatakan bertanggungjawab dalam rekaan lebih daripada 100 bangunan yang terdapat dalam permainan video ini.


Malaysia Mencari Wakil Untuk Kejohanan The Overwatch World Cup

Bagi korang yang tak tahu, Kejohanan The Overwatch World Cup bakal kembali pada tahun ini setelah 3 tahun ditunda. Pada kejohanan kali ini, Malaysia telah tersenarai dalam 36 negara yang akan bertanding pada kejohanan ini nanti.

Antara negara lain yang bertanding Amerika Syarikat, Canada, Korea Selatan dan banyak lagi.

Untuk Malaysia, satu open tournament akan dijalankan bagi mencari wakil untuk dihantar pada kejohanan ini. Open tournament ini akan dijalankan oleh ROOF Esports dan bakal bermula pada 24 Februari 2023 sehingga 26 Februari 2023.

Korang boleh mendaftar bermula hari ini dan pendaftaran akan ditutup pada 21 Februari 2023. Untuk maklumat lanjut dan pendaftaran, korang boleh klik di SINI.


Promosikan Website Perjudian, Logic Esports Dan Pemain Didenda Oleh MPL KH

Baru-baru ini pihak MPL KH telah mengeluarkan satu kenyataan berkenaan dengan isu salah satu pemain dari Logic Esports yang didapati telah mempromosikan satu website perjudian online.

Pemain tersebut adalah ATEV ataupun nama penuhnya Ly Kimhong yang merupakan Roamer untuk pasukan tersebut telah didapati mempromosikan satu website perjudian online.

Pihak MPL KH menyatakan perbuatan tersebut telah melanggar peraturan 11.2.2.8 dan 11.3 ataupun dikenali sebagai “Acts detrimental to the interest of the league” dibawah “Involving Gambling”.

Logic Esports telah didenda sebanyak USD500 dan kehilangan beberapa kelebihan seperti memilih side semasa MPL KH Spring Split akan datang.

Manakala untuk ATEV pula telah disenarai hitam dari menyertai apa-apa acara rasmi MLBB dan 3rd party tournament selama 6 bulan. Dia juga tidak dibenarkan untuk di transfer ataupun didaftarkan sebagai pemain baru sepanjang 6 bulan tersebut.


ASUS ROG Jadi Penaja Rasmi Kejohanan MLBB Southeast Asia Cup 2023

ASUS Republic of Gamers (ROG) telah mengumumkan kerjasama selama dua tahun dengan pembangun bagi permainan MLBB, MOONTON Games. Tujuan kolaborasi ini adalah meningkatkan pengalaman pemain ketika gaming serta untuk menguji prestasi siri ROG Phone bagi kegunaan kejohanan peringkat global.

Sejak tahun 2022, ROG Phone telah bekerjasama secara rapat dengan MOONTON untuk kejohanan MPL MY. ROG kini mengintai peluang untuk memperluaskan kerjasama mereka dengan MOONTON ke peringkat global. Mereka memulakan langkah di peringkat global melalui empat kejohanan antarabangsa iaitu Kejohanan MSC edisi 2023 dan 2024 serta Kejohanan Dunia M5 dan M6.

Bersempena dengan Kejohanan MSC 2023 nanti, ROG akan menyertakan aplikasi MLBB dan pek tema MLBB dalam siri ROG Phone 7. Penawaran tambahan ini membolehkan peminat untuk mendapat akses yang lebih baik ke permainan ini di ROG Phone terkini sambil menyambut event MSC 2023 ini dengan interface bertemakan MLBB.

Siri ROG Phone 7 menampilkan cip pemprosesan Snapdragon 9 Gen 2 dan juga ditambah sistem terma GameCool 7 dan talaan khas ROG. Ciri-ciri menarik ini memberi pemain untuk bermain dengan lancar walaupun penggunaan kuasa yang rendah.

ROG akan memulakan kerjasama di peringkat global pada acara Kejohanan MSC 2023. Kejohanan ini akan diadakan di Phnom Penh, Kemboja dan bermula pada 10 Jun ini. MSC 2023 akan menampilkan pasukan luar dari Asia Tenggara iaitu wilayah Amerika Utara, MENA ( Afrika Utara & Timur Tengah) dan Turki.


Romancing SaGa Re;univerSe Sambut Ulangtahun Ke-3, Tawarkan Bonus Menarik

Square Enix dan Akatsuki pada hari ini telah melancarkan sambutan ulangtahun ke-3 untuk permainan Romancing SaGa Re;univerSe. Bersempena ulangtahun ini, mereka telah menawarkan kandungan baru dan pelbagai bonus menarik untuk diraih pemain yang setia bersama mereka selama tiga tahun

Permainan ini menawarkan hadiah menarik melalui login bonus. Pemain yang login kedalam permainan berpeluang mendapatkan sebanyak 63,000 jewels percuma. Mereka juga akan mendapat satu ‘exchange ticket’ untuk memilih ‘Style’ kegemaran mereka.

Square Enix juga memberi tawaran istimewa yang dinamakan “Romancing Festival 3rd Anniversay” . Special offer ini menawarkan pemain untuk ‘summon’ menggunakan jewel percuma dan membolehkan pemain mengumpul ‘Style’ yang terhad.

Untuk Conquest, mereka telah menampilkan “Wonderful Saga! Romancing Tour” di mana pemain perlu menakluki peta dan meningkatkan kemajuan sehingga 100%. Pemain yang berjaya berbuat demikian akan jewel dan item yang boleh digunakan untuk pertukaran dengan SS Armor.

Sebagai tambahan, dua set SS Style Summons juga tersedia semasa “Romancing Festival Western Saga” dan “Romancing Festival Central Saga”.

Romancing SaGa Re;univerSe atau dikenali sebagai SaGa RS adalah sebuah permainan RPG yang telah mencapai lebih 25 juta muat turun. Permainan ini hanya dilancarkan di platform mudah alih dan boleh dimuat turun di Google Play Store dan Apple App Store.


Beberapa Pekerja CD Projekt Red Keluar Untuk Tubuhkan Studio Baru

Beberapa veteren yang bertanggungjawab membangunkan siri permainan The Witcher dan Cyberpunk 2077 telah meninggalkan CD Projekt Red dan menubuhkan satu studio baru. Studio baru ini diberi nama Blank dan akan diketuai oleh Mateusz Kanik yang pernah menjadi game designer untuk permainan The Witcher 2 dan game director bagi Cyberpunk 2077.

Selain Kanik, Jedrzej Mroz dan Marcin Jefinow juga akan menyertai beliau sebagai Executive Producer manakala Mikolaj Marchewka akan bertindak sebagai Managing Director.

Bercakap mengenai jenis permainan yang mereka akan bangunkan, Blank memfokuskan permainan yang mempunyai penceritaan lebih emosional dan keunikan yang tersendiri. Mereka ingin menunjukkan kreativiti kerana sudah banyak kali membangunkan permainan berkonsepkan open-world.

Blank juga menyebut projek debut mereka adalah permainan yang memfokuskan pembangunan karakter dalam era apocalypse. Mereka juga telah berkongsi satu concept art yang memaparkan seorang wanita memandu melintasi kawasan yang tampak hancur.

Studio baru ini akan bertempat di Warsaw, Poland kira-kira 20 minit perjalanan dari studio CD Projekt Red. Blank juga bercadang untuk menambah pekerja dari 10 ke 60 orang bagi menyokong pembangunan projek pertama mereka ini.